Click on Bhojpuri page1 at biharidhamaka.org\nBhojpuri Index (Main page)\nBejod India (National blog)\nBhojpuri on B Dhamaka\nभोजपुरी के वरिष्ठ कवि हरिद्वार प्रसाद किसलय के पचासी बरिस में 17 सितंबर,2020 के निधन\n( मुख्य पेज (बेजोड़ इंडिया) / बिहारी धमाका / हर 12 घंटा पर देख लीहS - FB+ Bejod )\nजनभाषा भोजपुरी के वरिष्ठ कवि हरिद्वार प्रसाद किसलय के पचासी बरिस में 17सितंबर,2020के निधन\nजनभाषा भोजपुरी के वरिष्ठ पहरूआ लोग जल्दी जल्दी दृश्य से ओझल होत जाता लोग।ए के आँसू(आरा)आ कृष्णानंद कृष्ण, जगन्नाथ जी, अक्षयवर दीक्षित जी के बाद वरिष्ठ कवि हरिद्वार प्रसाद किसलय जी के निधन17सितंबर,2020के मौलाबाग(आरा)स्थित डॉ ओ पी राजेन्द्र के क्लिनिक में रात11.02बजे हो गइल।20अक्टूबर के ऊहाँ के86वाँ जन्मदिन रहे।\nकिसलय जी के मृत्यु के सूचना युवा सामाजिक सांस्कृतिक एक्टिविस्ट रवि प्रकाश सूरज जी से 18 सितंबर के साँझ के मिलल।किसलय जी अबहीं अपना जनमभूईं राजापुर(जगदीशपुर प्रखंड में)मे स्वास्थ्य लाभ खातिर रहत रहीं।ओकरा पहिले चारपोखरी के पास कोरी गाँव में17जून,2020 से एक महीना तक रहीं। ओकरा पहिले छोट बेटा ऋषि शंकर के परिवार के साथे मौलाबाग (आरा) में किराया के मकान में प्रो रणविजय कुमार के भव्य कोठी के सामनेवाला मकान में रहत रहलीं। इसकूल में पढ़े घरी से ऊहाँ के प्रतिभाशाली रहीं। बहुत गरीब घर में जनम लिहले रहीं। ऊहाँ के पिताजी हरवाह रहीं। किसलय जिद्द कइके मैट्रिक पास कइलीं।शिक्षक प्रशिक्षण के बाद सन्1959में छोटा सासाराम(उदवंतनगर अंचल)में मध्य विद्यालय में शिक्षक नियुक्त भइलीं।अंतिम नियुक्ति मध्य विद्यालय, दुलौर(जगदीशपुर अंचल)में भइल।ऊहाँ के आपन पहचान कइलीं जे उनका भीतर एगो कवि बा, एगो संत बा।जनभाषा भोजपुरी के सेवा खातिर अपना के प्रतिबद्ध कइलीं।स्वाध्याय द्वारा छंद शास्त्र के ज्ञान अर्जित कइलीं।मरे के एक दिन पहिले तक ऊहाँ के मानसिक रूप से स्वस्थ रहीं आ रचनाशील रहलीं।एने एक दू दिन पर हमेशा फोन पर बातचीत होखे।ओइसे लॉकडाउन के पहिले हम मौलाबाग ऊहाँ के आवास पर मिले जात रहीं, ऊहों के मदनजी के हाता हमरा आवास पर आ जात रहीं।ऊहाँ के प्रकाशित किताबन के सूची बा-- (1) अक्षरमाला अन्ताक्षरी (1960), (2) गीत गंगा (गीत संग्रह),(3)विचार वाणी(कविता संग्रह),1999(4))तहस नहस (भोजपुरी नाटक, 2000), (5) साँढ़ छतीसा ह(2000),(6)संक्षिप्त शब्दावली बोध (2001), (7) शिवनारायण चालीसा(2002),(8)कह किसलय हरिद्वार-- कुण्डलिया संग्रह, (2004) ,कुण्डलिया संग्रह, भाग दू(2006) ,(10)परिवार शतक, प्रथम भाग,(2004),(11),परिवार शतक, तीसरा संस्करण(2011) (12)कह किसलय हरिद्वार-कुण्डलिया संग्रह, भाग तीन(2012)(13)कह किसलय हरिद्वार, कुण्डलिया संग्रह, भाग चार(14)कह किसलय हरिद्वार, कुण्डलिया संग्रह, भाग पाँच(15) कह किसलय हरिद्वार, कुण्डलिया संग्रह, भाग छह (16) दोहा संग्रह-- 600 दोहे, एकरा अलावे ऊहाँ के चंद्रमुखा देवी(पत्नी)के कविता संग्रह-राग में अनुराग के सम्पादन कइलीं आ पाल स्मारिका के सह सम्पादन कइलीं। एगो अद्भुत काम कइलीं 400 बरिस (1800से2200) तक के कैलेंडर तइयार कइलीं आ वीर कुँवर सिंह विश्वविद्यालय के वीसी सहित कइ गो मित्र लोग के खूब बढ़िया बाइंडिंग करा के दिहलीं। एक प्रति हमरो के देलीं।\nकिसलय जी के चार गो सुपुत्र रहे लोग। एक बेटा के निधन हो गइल, बाकी सबके के सुशिक्षित कइलन। गाँव में बढ़िया मकान बनवा दिहलन। शहर में बसे खातिर फिकिर ना कइलन। जीए खाए खातिर कुछ खेतो खरीदलन। सबसे उपलब्धि बा जे पुरा परिवार नशा से दूर आ निरामिष बा।\nहरिद्वार प्रसाद किसलय जी के जीवन एगो तपस्वी आ भोजपुरी भाषा के साधक के रहल। ऊहाँ के सामाजिक जीवन में अजातशत्रु रहलीं।ऊहाँ के सामाजिक साहित्यिक प्रतिष्ठा रहे।पटना रेडियो स्टेशन में सन् 1979 से जुड़ल रहीं। ऊहाँ के सुकंठ रहीं आ आवाज बुलंद रहे।भोजपुरी भाषा के राज्याश्रय प्राप्त नइखे, प्रकाशन के कवनो सुविधा नइखे, पुस्तक विक्रय के कवनो संजाल नइखे, एह से खुद भोजपुरी पाठक ऊहाँ के बारे में बहुत कम जानत बाड़े।\nहम स्मृतिशेष किसलय जी के सादर नमन करत बानीं।\nलेखक के ईमेल आईडी-\nप्रतिक्रिया खातिर ई ब्लौग के ईमेल आईडी - editorbejodindia@gmail.com\nPosted by Hemant Das at 21:462comments:\nआईं जाईं खाईं पीहीं / कवि - जितेंद्र कुमार\n( मुख्य पेज (बेजोड़ इंडिया) / ब्लॉग में शामिल होईं / बिहारी धमाका / हर 12 घंटा पर देख लीहS - FB+ Bejod )\nआईं जाईं खाईं पीहीं\nफाटल आतम-कापड़ सीहीं\nजात-धरम एहीजे तकले\nढाई आखर लीहीं-दीहीं\nजिनिगी बा अनमोल रतन-धन\nगूढ़ मरम जल्दी चीन्हीं\nआइल बा अइसन काल-गरल\nनफ़रत छोड़ीं सुख से जीहीं\nढेर ज़हर घोराइल बाटे\nशंकर बनके बिख सभ पीहीं.\nकवि - जितेन्द्र कुमार\nपता - आरा (बिहार)\nकवि के ईमेल आईडी -jitendrakumarara46@gmail.com\nप्रतिक्रिया खातिर ई ब्लाग के आईडी - editorbejodindia@gmail.com\nPosted by Hemant Das at 14:542comments:\nपहिले वाला गांव / कवि - जितेंद्र कुमार\nपहिले वाला गाँव के, कहाँ कवनो निसान\nहर-बैल के बीतल जुग, लउके ना खरिहान\nनाधा-जोती का भइल, अब के चिन्ही मेह\nजुआठो इतिहास भइल, खतम गाँव में नेह\nदंवरी, मेह, खरिहान के ना भइल विहान\nनएका खेती मरलक, कलमदान के जान\nनिहाई धइलक कबाड़ ,बा कुदार बेधार\nकहाँ लउकी भाथी अब,लोहार लोहसार\nहार्वेस्टर के कटनी, करे पुअरा जिआन\nका चबइहें गरु-डांगर, बा किसान हलकान\nबाँचल बैल ना खूँटा, शहर गइल चरवाह\nगाँव के शब्दकोश से, निकल गइल हरवाह\nनदी के पेट में रेत, अब के जाला खेत\nरतनधन मिलल बा रेत, महादशा में खेत\nकतहीं भईयारी ना, कहाँ बा राग-रंग\nअंतर से फाटल गाँव, केहु ना केहु संग\nशराबबंदी के दौर, आ नशा बा अथाह\nखलीहा पाउच फेंकल, सगरे राहे राह.\nपता - आरा\nPosted by Hemant Das at 09:193comments:\nए भाई बोलs कहवाँ हम जाईं / कवि - अमीर हमजा\nघर में मेहरी के बेलन से होता पिटाई\nबहरी पुलिस के डंडा से होता ठोकाई\nए भाई बोलs कहवाँ हम जाईं\nहरदम घर में दुबकल रहिले\nसब के गारी बात सुनत रहिले\nआपन हाल केकरा से बताईं\nचूल्हा चउका सब काम करिले\nमेहरी के नहाय बदे पानी भरिले\nतबो बात बात पर करेले खिंचाई\nप्यार के अब एहसास होखे लागल\nसुख दुःख के आभास होखे लागल\nजिनगी के इहे बाटे सच्चाई\nहमरा माई के दुलार मिले लागल\nहमरा मेहरी के प्यार मिले लागल\nअइसन आराम कबो कहवाँ भेटाई\nकाम के फेरा में सुख सब भुलइनी\nपईसा के फेरा में रिश्ता सब भुलइनी\nअइसन मौका फेर ना भेटाई\nमाई बाबू के सेवा करे लगनी\nबेटा बेटी के दुलार करे लगनी\nअइसन सुख केहू से ना किनाई\nघर के भीतरिया स्वर्ग जइसन लागेला\nहमनी के प्यार देखी दुःख दूर भागेला\nलॉक डाउन के रउवो माजा उठाईं\nए भाई बोलs कहवाँ हम जाईं.\nमर्द के दर्द नाहीं जाने ला दुनिया\nरोवेला ओकरे दर्द बुझेला दुनिया\nलोर छुपा छुपा के हँसेला आदमी\nदिल के भीतरी ना झाँकेला दुनिया\nई गजबे समाज के बाटे तानाबाना\nदर्द के मजाक काहे उड़ावेला दुनिया\nआदमी से आदमी बाटे परेसान इहाँ\nगरीबवन के काहे सतावेला दुनिया\nरोटी देला से जादे काहे मारेला ताना\nबात बात पर हमके रोवावेला दुनिया\nसोची के जिया हमर होला हरान हो\nबनले के हरदम काहे बनावेला दुनिया\nभूख से देहिया हमर बाटे पीअराइल\nतब काहे नसेड़ी हमें बतावेला दुनिया\n'हमज़ा' के हाल नाहीं पुछेला केहू\nझूठमूठ के चोचला देखावेला दुनिया.\nकवि - अमीर हमज़ा\nकवि के ईमेल - nirnay121@gmail.com\nप्रतिक्रिया खातिर ब्लौग के ईमेल बा - editorbejodindia@gmail.com\nPosted by Hemant Das at 13:272comments:\n"बिटिया छठी माई के" सुजीत वर्मा द्वारा निर्देशित बहुत बढ़िया साफ-सुथरी भोजपुरी फिलिम\nशानदार ट्रेलर देखे खातिर- इहाँ किलिक करीं\n"बिटिया छठी माई के" सुजीत वर्मा द्वारा निर्देशित बहुत बढ़िया फिलिम बा जे 12 अप्रैल 2019, चैती छठ के दिन बिहार एवं झारखण्ड में प्रदर्शित होईं। ई एगो पारिवारिक और बहुते साफ सुथरी फिलिम बा। भोजपुरी में अइसन फिलिम ना बनल अब तक।\nरौवाँ से अनुरोध बा कि ई फिलिम के अप्पन जियादा से जियादा आशीर्वाद दीं। जय भोजपुरी।\nऊपर ई फिलिम के ट्रेलर के लिंक बा। जरूर देखीं।\nभोजपुरी मिनी फ़िल्म फेस्टिवल, नई दिल्ली - 22 से 24 मार्च, 2019 तक भोजपुरी और मैथिली फिलीमन के देखाओल जाईं\nदिनांक 24 तारीख 2019 के हैबिटैट फ़िल्म क्लब के आयोजन भोजपुरी मिनी फ़िल्म फेस्टिवल के आखिरी साँझ बा।\n• एह फ़िल्म फेस्टिवल के ओपनिंग फ़िल्म रहे दिनांक 22 मार्च के #फूलेना नाइट्स* निर्देशक अमित झा I\n• दिनांक 23 मार्च के *भेंट* देखावल गईल जेकर निर्देशक रहनी आशीष पी मिश्र जी\n• आज तीसरका आ अंतिम दिन ह. एह दिन भोजपुरी के चार गो शार्ट फ़िल्म\n• ललका गुलाब (अमित मिश्र)\n• कोहबर (उज्ज्वल पांडेय)\n• ब्रीथ (राहुल के सिंह),\n• दान(राजू उपाध्याय) आ\n• एक ठो मैथिली के शार्ट फ़िल्म कवि कल्पना (निर्देशक विकास झा) देखावल जाई।\nरउरा सबसे निहोरा बा जे आपन बेशकीमती समय में से थोड़ा समय निकाल के इंडिया हैबिटेट सेंटर के गुलमोहर सभागार में शाम 6:30 पर आयीं आ साफ सुथरा भोजपुरी खातिर प्रयासरत लोगन के हौसला के बल मिलो। फिल्मन के लेखक निर्देशक बतकहीँ खातिर उपस्थित रहीहें।\nआलेख- एम्. के. पाण्डेय\nप्रस्तुति - सुभाष कुमार\nPosted by Hemant Das at 23:56 No comments:\nदिवंगत भोजपुरी गीतकार अनिरुद्ध जी के साहित्यिक परिचय / जीतेंद्र कुमार\nप्रेम आ प्रकृति के अद्भुत गीतकार\nप्रकृति से बिम्ब उठावे में अद्भुत रूप से सक्षम\nअगली पंक्ति में - बायीं ओर ब्रजभूषण मिश्र, बीच में अनिरुद्ध जी, दायीं ओर जितेंद्र कुमार\n91वर्षीय भोजपुरी के वरिष्ठतम गीतकार अनिरुद्ध जी के निधन मुजफ्फरपुर (बिहार) में ऊहाँ के आवास पर7मार्च, 2019 को हो गइल। ऊहाँ के निधन से भोजपुरी भासा के अपूरणीय क्षति होइल।ऊहाँ के गीतन के तीन गो किताब प्रकाशित बा----\n(1)पनिहारिन, प्रथम प्रकाशन-1989,सरोज प्रकाशन,5,टैगोर हिल्स रोड, राँची\n(2)कृष्ण बाल-लीला आ दोहावली, वनांचल प्रकाशन, तेनुघाट साहित्य परिषद्, तेनुघाट-1\n(3)गीतन के गाँव में, वनांचल प्रकाशन, तेनुघाट साहित्य परिषद्, तेनुघाट-1\nअनिरुद्ध जी के जनम सारण जिला के डीही ग्राम में9मार्च,1928के भइल रहे।ऊहाँ के पिता स्व जगदेव सहाय जी उर्दू-फारसी के विद्वान रहीं।ऊहाँ के शिक्षा राजपूत हाई स्कूल आ राजेन्द्र कॉलेज छपरा में भइल रहे ऊहाँ के आइए पास रहलीं।ऊहाँ के सन्1950से1986तक बेसिक स्कूल में अध्यापन कार्य कइले रहीं। सन्1986में ऊहाँ के प्रधानाध्यापक के पद से अवकाश ग्रहण कइलीं।पहिले अनिरुद्ध जी हिंदी में कविता लिखे के शुरू कइलीं। सन्1950से ऊहाँ जमके भोजपुरी भाषा में कविता आ गीत लिखे लगलीं।ऊहाँ के बिहार, उत्तर प्रदेश, प. बंगाल, मध्य प्रदेश आदि राज्यन में कवि गोष्ठियन में सक्रिय रूप से भाग लेत रहलीं।\nकलस किरन छलके\nघाट-बाट पनिघट-पनिघट पर, कलस किरन छलके।\nनयन खोलकर पान, चान सिर, ज्ञान सुधा टपके।।\nकिरन कलश उझिले सूरज, धो कलुष द्वेष भागे।\nघर-घर भरे घाट-घाट घट, गाँव-गाँव जागे\nजन-गन के जिनगी चहके, खिल फूल-फूल महके।।\nभोर पियरी टहकार रँगे घाम,\nलिखे रँग-रँग नव रेशम पतइन, मउसम के नाम।\nबाग-बाग वन-वन बगियन, बसंत आ गइल।\nतरु-तरु रँग-रँग नव रेशम पट पहिरा गइल।\nकिरन के सितार पर भैरवी बजा गइल।\nगंधी तन-तन परान बन-बन महकावत बा।\nबिहग-बृन्द बन्दीगण चहकत गुन गावत बा।\nलग जाईं हिया बिरिछ बँहिया फइला गइल।\nबसंत आ गइल।।\nअनिरूद्ध जी प्रेम आ प्रकृति के अद्भुत गीतकार रहीं। प्रकृति से बिम्ब उठावे में ऊहाँ के अद्भुत रूप से सक्षम रहीं। अखिल भारतीय भोजपुरी सम्मेलन के कार्यकारिणी के पिछला बइठक डॉ ब्रजभूषण मिश्र जी के आवास पर सम्पन्न भइल रहे। मीटिंग के बाद सभ कार्यकारिणी सदस्य अनिरुद्ध जी के आवास पर ऊहाँ से मिले गइल।आज ब्रजभूषण मिश्र जी के फोन आइल कि समाचार दुखद बा, अनिरुद्ध जी ना रहलीं।\nहम फिर कहत बानी कि अनिरुद्ध जी के क्षमता के गीतकार विरले पैदा ले ला।भोजपुरी भाषा के समृद् करे में ऊहाँ के पूरा जिनिगी लगा देलीं।\nहमार विनम्र श्रद्धांजलि बा।\nआलेख - जीतेंद्र कुमार\nचित्र सौजन्य - जीतेंद्र कुमार\nPosted by Hemant Das at 01:24 No comments:\nरौआँ रचना भेजीं.\nपरिचालक - हेमन्त दास 'हिम'\nरचना पठाबे खातिर ईमेल बा - editorbejodindia@gmail.com\nलेखक जीतेंद्र कुमार भोजपुरी गीतकार अनिरुद्ध जी आउर अन्य के संग\nSearch This Blog (Press any key words like Dhruv Gupt)\nभोजपुरी के वरिष्ठ कवि हरिद्वार प्रसाद किसलय के पचा...


‘संसार’ के जलवा – Anjoria\nसुपरस्टार खेसारीलाल यादव के हालिया रिलीज फिलिम ‘संसार’ के जलवा पूरा बिहार में चलत बा. पिछला शुक का दिने रिलीज एह फिलिम के बिहार के 39 सिनेमाघर में रिकार्ड ओपनिंग मिलल. एस.आर. 39 फिल्म्स आ कृष्णदीप इंटरटेनमेंट के परोसल एह फिलिम के देखे खातिर औरतन के हुजूम उमड़त बा.\nएह समहर पारिवारिक फिलिम में खेसारीलाल यादव, अंजना सिंह, ब्रजेश त्रिपाठी, समर्थ चतुवेर्दी, जुनेर खान, रितु पाण्डेय, अक्षिता शेट्टी, आशा तिवारी, माया यादव आ कुणाल सिंह के प्रमुख भूमिका बा.\nनिर्माता हउवें शंकर रोहड़ा आ माया यादव. निर्देशक असलम शेख. ‘संसार’ में एगो परिवार के दुख-सुख के कहानी देखावल गइल बा.\n‘तू ही तो मेरी जान है राधा’ के मुम्बई में बम्पर ओपनिंग


खबर एक नजर में (14 मई 2011) – टटका खबर\nमायावती सरकार के चार साल\nउत्तरप्रदेश के मौजूदा मायावती सरकार के काल्हु चार साल पूरा हो गइल. एह मौका पर लखनऊ में आयोजित एगो समारोह में बोलत मायावती कहली कि केन्द्र सरकार का अनदेखी का चलते राज्य के समुचित विकास नइखे हो पावत काहे कि केन्द्र समय पर धन नइखे देत. तबो राज्य सरकार अपना संसाधन का सहारे जतना संभव बा ओतना विकास करे में लागल बिया. कहली कि अगर केन्द्र बीच में फच्चर ना फँसावे त अगिला तीन साल में राज्य से बिजली संकट खतम हो जाई.\nसदानंद सिंह जमानत याचिका लगवले\nपूर्व विधानसभाध्यक्ष सदानन्द सिंह अपना पर दायर अनियमित बहाली करे का मुकदमा में जमानत खातिर विशेष अदालत में याचिका दायर कइले बाड़न जवना पर सोलह मई के सुनवाई होखी. याचिका में कहल गइल बा कि एह मामिला के हाई कोर्ट पहिलही खारिज कर चुकल बा. अदालत के एह बहाली में कवनो तरह के अनियमितता ना मिलल रहे.\nबी॰एन॰कॉलेज के प्राचार्य के नियुक्ति रद्द\nपटना हाई कोर्ट काल्हु बी॰एन॰कॉलेज के प्राचार्य राज किशोर प्रसाद के नियुक्ति करे वाली अधिसूचना के रद्द कर दिहलसि. उनुका नियुक्ति का खिलाफ कॉलेजे के एगो व्याख्याता राय मुरारी याचिका दायर कइले रहलन जवना पर अदालत के फैसला आइल बा.\nपिपराइच से राजमति निषाद जीतली\nपिपराइच विधानसभा सीट खातिर भइल उपचुनाव में सपा उम्मीदवार राजमति निषाद अपना निकटतम प्रतिद्वन्द्वी जितेन्द्र जायसवाल के साढ़े छब्बीस हजार वोट से हरा दिहली. भाजपा उम्मीदवार राधेश्याम सिंह तीसरा जगह पर रहलें. कांग्रेस आ बसपा आपन उम्मीदवार ना दिहले रहे.\nमुस्लिम विश्वविद्यालय में पढ़ाई फेर शुरु\nअलीगढ़ मुस्लिम विश्चविद्यालय के छात्रन के दू गो गुट का बीच भइल लड़ाई आ गोलीबारी का बाद विश्वविद्यालय के अनिश्चित काल खातिर बन्द कर दिहल गइल रहे. अब फेर से पढ़ाई के काम शुरु हो गइल बा आ विश्वविद्यालय के कई चरण में खोलल जाई,\nडा॰के॰के॰पी॰सिंह के निधन\nमुजफ्फरपुर के श्रीकृष्ण मेडिकल कॉलेज से अवकाश प्राप्त सर्जन प्राध्यापक डा॰के॰के॰पी॰ सिंह के काल्हु उनुका आवास पर निधन हो गइल. डा॰ सिंह ढेर दिन से दमा रोग से पीड़ित रहले. उनुका निधन पर मुजफ्फरपुर समेत राज्य के डाक्टर शोक मग्न हो गइले. डा॰ के॰के॰पी॰ सिंह बेजोड़ सर्जन रहले.


समाजसेवी जब गीतकार बन गइलन – Anjoria\nमलाड पश्चिम के गाँधी विचार मंच के अध्यक्ष मनमोहन गुप्ता जानल मानल व्यवसायी आ समाजसेवी हउवन, बाकिर कमे लोग ई जानत होखी कि ऊ लेखक आ कविओ हउवन. उनकर लिखत कविता कागज के तीन टुकड़े आ मनमोहिनी प्रकाशित हो चुकल बाड़ी सँ.\nहाल में एगो संगीत कंपनी वीकॉन म्यूजिक एंड इंटरटेनमेंट एगो भक्ति संगीत के अलबम “माता ने बुलाया है” मनोज तिवारी मृदुल का आवाज में जारी कइलसि जवना में दस गो गीत बा आ एगो गीत, “जो रूठे तो रूठे”, मनमोहन गुप्ता के लिखल बा.\nमनमोहन गुप्ता कहेलन कि जे दुनिया के नजदीक से देख आ समुझ सके ऊ कविता लिख सकेला. जे हँसी आ दुख समूझेला ओकरा के गीतकार बने से केहु रोक ना पाई. कहलन कि भगवान के आशीर्वाद आ अपना मेहनत से उनुका ई सौभाग्य मिलल बा कि मनोज तिवारी उनुका लिखल गीत गा के उनुका के गीतकार बना दिहलें.\n(स्रोत – संजय शर्मा, खजाना विजन)


दोसतानी गाँव, गौराडीह, भागलपुर\nⓘ दोसतानी गाँव, गौराडीह, भागलपुर ..\nⓘ दोसतानी गाँव, गौराडीह (भागलपुर)\nद सत न - अर ज ग र ड ह भ गलप र ब ह र स थ त एक ग व ह\nWikipedia: दोसतानी गाँव, गौराडीह (भागलपुर)\nभगलपर, दसतन, दसतनवगडहभगलपर, दोसतानी गाँव, गौराडीह (भागलपुर), भागलपुर जिला के गाँव. दोसतानी गाँव, गौराडीह (भागलपुर),\nभागलपुर जिला के गाँव. दोसतानी गाँव, गौराडीह (भागलपुर) दसतन भगलपर दोसतानी गाँव, गौराडीह (भागलपुर) दसतनवगडहभगलपर\nIs an pedia modernized and re designed for the modern age. Its free from ads and free to use for everyone under creative commons. दोसतानी गाँव, गौराडीह भागलपुर. Возможно, вы имели в виду:.\nदोसतानी अराजी गाँव, गौराडीह भागलपुर.\nविक्रेता तालकन, गोलाईमापी, द हार्लेकुईन कार्निवल, इल्लेजिटिमी नॉन कार्बोरंडम, लाइबेरियाई राष्ट्रपति, राष्ट्रीयता. दोसतानी गाँव, गौराडीह, भागलपुर. भागलपुर जिला. दोसतानी गौराडीह, भागलपुर, बिहार स्थित एक गाँव है।. भागलपुर जिला के गाँव. दोसतानी गाँव, गौराडीह. रायपुरा गौराडीह, भागलपुर, बिहार स्थित एक गाँव है।.\nभागलपुर जिला के गाँव दोसतानी गाँव, गौराडीह भागलपुर. दोसतानी अराजी गौराडीह, भागलपुर, बिहार स्थित एक गाँव है।.


सरलता, सहजता के जीवन्त मूर्तिः कपिल जी – Hum Bhojpuria\nसरलता, सहजता के जीवन्त मूर्तिः कपिल जी\nपाण्डेय कपिल जी के आगे पुण्यश्लोक जोड़त गजिबे लागत बा। बाकिर दिव्यलोकी होखला से उहाँ का आपन यशःशरीरे से नु एहिजा बानीं! भर्तृहरि जी कहलहूँ बानी-\nजयन्ति ते सुकृतिनो रससिद्धाःकवीश्वराः।\nनास्ति तेषां यशःकाये जरा-मरणजं भयम्।।\nअर्थात् रस में पगाइल ओह कवियन के जय होखे, जेकर यश रूपी शरीर बुढ़ापा आ मृत्यु से दूर रहेला। दुनिया में केहू भा कुछुओ अइसन नइखे, जे मृत्यु देवी से बचि जाउ। आजु ना त काल्हु ऊ उठाइये ले जइहें। जे मरियो के जीये, ओकरे जीयल जीयल ह।\nकपिल जी अपने खातिर ना; साहित्य देवता खातिर, भोजपुरी माता खातिर आ साहित्यकार बन्धुअनो खातिर जीयत रहलीं। उहाँ का राजभाषा विभाग में उपनिदेशक रहलीं, बाकिर सहित के भाव से अतना ओतप्रोत रहलीं कि एगो छोटो साहित्यसेवी उहाँ के पास चलि जाउ अपनत्व से ओकरा के खींच लेत रहीं।\nबात 1983 के ह। हम भोजपुरी में ‘पाशुपत-प्राप्ति’(खण्ड काव्य) लिखले रहीं। जब पाण्डुलिपि पर सम्मति खातिर कविवर विश्वनाथ प्रसाद ‘शैदा’ के पास गइलीं त उहाँ का आपन सम्मति देला के बाद यशस्वी साहित्यकार रासबिहारी राय शर्मा जी से भी अभिमत ले लेबे के परामर्श कइलीं। एके गाँव के बात रहे। हम ओही घरी ऋषितुल्य शर्मा जी किहाँ पहुँच गइलीं। अस्सी ऋतुअन के षट्चक्र से तपल साधुवृत्ति के कारण सस्नेह बइठा के पढ़लीं आ टटके आपन शुभाशंसा लिख देलीं। देखीं, सत्संगति कइसे कइसे जोड़त जाले! उहाँ का कहलीं जे रउरा पटना जाईं त श्रीरंजन सूरिदेव, रामदयाल पाण्डेय आ पाण्डेय कपिल से भेंट करबि। युवा मन उत्साह से भर गइल। कुछे दिन बाद हम पुरनका सचिवालय में स्थित राजभाषा विभाग में पहुँचि गइलीं। कपिल जी अपना चेम्बर में श्री कृष्णानन्द कृष्ण आ श्री भगवती प्रसाद द्विवेदी के साथे बइठल रहलीं। शर्मा जी के नाम लेके आपन परिचय देलीं त उहाँ के स्नेहपूर्वक बइठइलीं आ हमार काव्य सुनलीं। उहाँ का छपवावे के उपायो सुझइलीं, बाकिर हम सफल ना हो पइलीं। खैर, ई प्रथम साक्षात्कार रहे। बाकिर उहाँ के मुँहे आपनि कृति के प्रशंसा सुनि के संतुष्टि मिलल आ लेखन में गतियो आइल। ओही साले हमार एगो लेख ‘कवि कविता आ काव्य’ भोजपुरी सम्मेलन पत्रिका के अक्तूबर (शायद) अंक में छापि के मनोबलो बढ़इनी।\nदुसरका संक्षिप्ते भेंट हमरा डुमराँवे में कवि-सम्मेलन में भइल। ओह घरी साहित्यिक बन्धु श्री रामेश्वर चौधरी के प्रशंसनीय प्रयास से महाकवि रामदयाल पाण्डेय के साथे पटना के कतने शीर्षस्थ कवि पधरले रहीं सभे। ओही में हमार भोजपुरी कविता-संग्रह ‘गठरी’ के रामदयाल जी के करकमलन से लोकार्पणो भइल रहे। कविवृन्द में बइठल कपिल जी के ओर हमार ध्यान ना गइल, बाकिर उहाँ के तुरते बोलाके अपना सौहार्द से हमरा के सुगन्धित आ आर्द्र कर दीहलीं।\n1994 से हम पटने रहे लगलीं त सान्निध्य सुख में वृद्धि भइल।\nहम एगो व्यक्ति के रूप में पाण्डेय जी के सदा सरल आ सहज पइलीं। उहाँ के रचल साहित्यो खूब पढ़लीं, ओहू में व्यक्तित्व के जवन सुगन्धि रहल, ऊ समाइल रहे। साहित्य-सृजन एगो अलग काम ह आ संगठन चलावल बहुते अलग। बाकिर कुशल, कर्मठ, जुझारू, दूरदर्शी आ परिपक्व लोगन खातिर कुछुओ असम्भव आ बेमेल ना होला, पाण्डेय कपिल जी के देखि के हमरा अतने बुझाइल। भोजपुरी के उत्थान में उहाँ के योगदान के कबो भुलाइल ना जा सकेला। उहाँ के कीर्ति खाली कृतियन से ना, सम्पादकीय कौशलो से सदैव पसरल रही आ उहाँ का अमर रहबि-कीर्तिर्यस्य स जीवति।\n« स्मृतिशेष अम्मा-बाबूजीभोजपुरी के भाषिक अस्मिता के उद्घोषक डॉ. उदय नारायण तिवारी »


चीन इलेक्ट्रिक स्कूटर, वयस्क इलेक्ट्रिक स्कूटर, फोल्डिंग इलेक्ट्रिक स्कूटर आपूर्तिकर्ता - शेन्ज़ेन पॉलिमर टेक्नोलोजी को। लि।\n१+०+ प्याटेन्ट प्रमाणपत्र, large०० भन्दा बढी ठूला उपकरणहरू\nयुरोप, अमेरिका। कुल वार्षिक राजस्व १० करोड\nवयस्क इलेक्ट्रिक स्कूटर उठ्नुहोस्\nV 36v w 350० फोल्डि Electric इलेक्ट्रिक स्कूटर\nलाइटवेट फोल्डेबल इलेक्ट्रिक स्कूटर वयस्क\nकुन बढी व्यावहारिक, इलेक्ट्रिक एकल पा wheel्ग शेष रकम कार वा इलेक्ट्रिक स्कूटर हो\nElectric skateboard isavehicle based on traditional human skateboard and electric power package. At present, the electric skateboard is generally divided into two wheel drive or single wheel drive.\nइलेक्ट्रिक स्कूटर, वयस्क इलेक्ट्रिक स्कूटर, फोल्डिंग इलेक्ट्रिक स्कूटर जस्ता हाम्रा उत्पादनहरू वा प्रिसेलिस्टको बारेमा सोधपुछको लागि, कृपया तपाईंको ईमेल हामीलाई दिनुहोस् र हामी २ 24 घण्टा भित्र सम्पर्कमा रहनेछौं।


कंटीले तार बाड़ भी कतरा मुड़\nहोम > उत्पादों > कंटीले तार बाड़ भी कतरा मुड़\n(कंटीले तार बाड़ भी कतरा मुड़ के लिए कुल 24 उत्पादों)\nAnping Weihao Hardware Wire Mesh Products Co., Ltd. is one of the कंटीले तार बाड़ भी कतरा मुड़ leading brands in China. It is the factory & supplier specializing in manufacturing कंटीले तार बाड़ भी कतरा मुड़. Offer high quality कंटीले तार बाड़ भी कतरा मुड़ atacheap wholesale price.\nथोक चीन से कंटीले तार बाड़ भी कतरा मुड़ , लेकिन कम कीमत के अग्रणी निर्माताओं के रूप में सस्ते कंटीले तार बाड़ भी कतरा मुड़ खोजने की आवश्यकता है। बस कंटीले तार बाड़ भी कतरा मुड़ पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे कंटीले तार बाड़ भी कतरा मुड़ का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


भाषा-अध्ययन का क्रम में भाषा-विज्ञानी लोग के 'भाषा-उत्पत्ति' के लेके सबसे अधिका माथापच्ची करेके पड़ल बा। आरम्भ में जब कवनो निजी स्वतंत्र धारणा ना बन सकल त मान लिहल गइल कि भाषा मनुष्य खातिर ईश्वरीय अर्थात् दैवी देन बा जवन आउर जीया-जन्त का प्राप्त ना हो सकल। किन्तु, भाषा-अध्ययन के क्षेत्र में जइसे-जइसे एह विषय से जुड़ल अनुभवजन्य विचार उभरत गइले, तइसे-तइसे बनत धारणा सिद्धांत के रूप लेते गइल; जइसे - दैवी सिद्धांत के अलावे संकेत सिद्धांत, अनुकरण सिद्धांत, अनुरणन सिद्धांत, श्रम-ध्वनि सिद्धांत, प्रतीक सिद्धांत, सम्पर्क सिद्धांत, संगीत सिद्धांत, आवेग सिद्धांत आदि। किन्तु, भाषा-उत्पत्ति के लेके एह कुल्ह सिद्धांतन के एतना ना अपवाद मिलत गइल आ संसार के हर भाषा के उत्पत्ति से ई कुल्ह सिद्धांत अपना के तर्कसंगत ढ़ंग से ना जोड़ पावल, जवना के चलते भाषा-विज्ञानी लोग का सामूहिक निर्देश जारी करत एह 'भाषा-उत्पत्ति' विषय के दर्शन, मानव-विज्ञान आ समाज-विज्ञान के पाले डाले के पड़ल।\nसन् 1866 ई. में पेरिस में 'लोसोसिएते द लेंगिस्तीक ( La societe de linguistique )' नाम के एगो भाषा-विज्ञानी लोग के समिति के स्थापना भइल। जवन सर्वसम्मति से एगो अधिनियम बनावल कि आगे से 'भाषा-उत्पत्ति आ विश्वभाषा-निर्माण' विषय पर विचार ना होई।\n(Language : Otto Jesperson , page-96)\nएह अधिनियम का पक्ष में तर्क देत समिति के कहनाम रहे कि चूंकि भाषा-उत्पत्ति सम्बन्धी कुल्ह सिद्धांत के आधार अनुमान बा आ विज्ञान आपन सिद्धांत अनुमान के आधार पर तय ना करके तथ्य के आधार पर तय करेला। भाषा के मूलरूप प्राप्त नइखे। एह से भाषा-विज्ञान एह दिसाईं आपन असमर्थता प्रकट करऽता। भाषा-विज्ञानी लोग का ओह समिति का निर्देश के बावजूद ई भाषा-उत्पत्ति वाला विषय रूचिगर होखे के कारण आजुओ भाषा का अध्येता लोग के बीच विमर्श के महत्वपूर्ण विषय बनल बा। भाषा-विज्ञान का पोथियन में सबसे अधिक यूरोपीय सिद्धांतन पर विचार कइल जाला जबकि भाषा, भाषा-उत्पत्ति, भाषा-संरचना आदि के लेके सबसे पहिले आध्यात्मिक का सङ्गे-सङ्गे भौतिक आधार पर भारतीय ऋषि-मुनि आ आचार्य लोग अध्ययन-चिंतन कइले बा। एह से भाषा-उत्पत्ति सम्बन्धी भारतीय अवधारणा पर विचार के उपरांत यूरोपीय विद्वान लोग का सिद्धांतन पर विचार कइल उचित होई।\nभाषा आ भाषा-उत्पत्ति सम्बन्धी भारतीय चिंतन परम्परा में ऋग्वेद, निरुक्त, ऐतरेय ब्राह्मण, शतपथ ब्राह्मण, अष्टाध्यायी आदि भारतीय वाङ्मय में उभरल तथ्यन के उल्लेख आ ओकर व्याख्या करे का पहिले न्याय, वैशेषिक, मीमांसा आदि दर्शन में भाषा-उत्पत्ति सम्बन्धी आइल विवेचन के आधार पर भाषाविद् आचार्य किशोरी दास वाजपेई द्वारा राखल तथ्यन के ध्यान में राखे के होई। एह दर्शन सब में भाषा-उत्पत्ति सम्बन्धी तथ्यन के सार समझावत अपना 'भारतीय भाषाविज्ञान' के पन्ना-26 आ 27 में बतवले बारन कि 'भाषा मनुष्य के बनावल चीज ह।' एह शब्द से ई अर्थ समुझे के चाहीं 'एह तरह के समय-संकेत' ही भाषा के मूल ह। एह 'समय' शब्द के प्रयोग पहिले कवनो चीज के तय करेके अर्थ में होत रहे। तय कर लिहल गइल कि 'जल' शब्द बोलल जाई त ऊ पीये चाहे नहाये के चीज समझल जाई, जवन नदी-तालाब, झरना आदि से प्राप्त होला। ई सुने, पढ़े, देखे आ बेवहार आदि करे वाला मान लिहल। ओही चीज (अर्थ) खातिर अलग-अलग जगह पर 'वाटर' आ 'आब' आदि शब्द तय कइल गइल। ऊ चीज (अर्थ) सगरो एके आ ओकर बोध करावे वाला शब्द के रूप अलग-अलग। ओइसहीं एक जगह से उठके अपना पाँव से दोसरा जगह पहुँचे के क्रिया खातिर शब्द 'समय'- संकेत से 'गम्' तय भइल त कहीं 'गो' त कहीं 'जा' आदि। एह गम्, गो , जा आदि मूल शब्द में प्रत्यय आ उपसर्ग लगा के एके क्रिया बोधक अर्थ प्राप्त कइल जाला। अइसहीं हजारन-हजार शब्द-संकेत तय हो गइल त भाषा बनत गइल।\nएह तरह से मनुष्य 'समय'- संकेत से भाषा बनावल। ई कवनो नैसर्गिक चीज नइखे। पत्थर नैसर्गिक ह आ ओकरा से भवन मनुष्य बनावल। माटी नैसर्गिक ह। ओकरा से ईंटा आ ईंटा से घर मनुष्य बनावल। पत्थर, माटी (उपादान) नैसर्गिक ह। ईंटा, भवन, घर, मंदिर आदि मनुष्य बनवले बा। 'न्यायवार्तिक' में कहल गइल बा कि 'जदि कवनो अर्थ में कवनो शब्द के स्वाभाविक सम्बन्ध होखित, ईश्वर के इच्छा से नैसर्गिक सम्बन्ध रहित कि 'एह शब्द से इहे अर्थ समुझल जाए' त फेर विभिन्न जातियन में एके अर्थ खातिर विभिन्न शब्दन के बेवस्था ना होखित। सगरो एगो अर्थ खातिर एके शब्द चलित। बाकिर विभिन्न जातियन में विभिन्न शब्द-बेवस्था बा। जहँवा नैसर्गिक सम्बन्ध होखेला, उहँवा अइसन भेद-भाव ना होखे। अइसन ना होखे कि दीया हमरा के आउर ढ़ंग से अँजोर दी आ अमेरिका का लोग के कवनो दोसरा ढ़ंग से अँजोर दी।'\n(यदि स्वाभाविक: शब्दसंबंधोऽभविष्यत्, न जातिविशेषे शब्दार्थ-व्यवस्थाऽभविष्यत्। अस्ति तु जातिविशेषे प्रयोग:। जातिविशेषे यथाकामं प्रयोगो दृष्ट:। न तु स्वाभाविकेन संबंधेन संबद्धानां जातिविशेषे व्यभिचारो दृष्ट:। नहि प्रदीपोऽस्माकमन्यथा प्रकाशयति, अन्यथा जातिविशेषे।)\nजल में पियास बुझावे के स्वाभाविक क्षमता बा। जइसे ऊ एगो सनातनी के पियास बुझावेला, ओइसहीं ईसाई आ मुसलमानों के पियास बुझावेला। किन्तु, एक चीज जल (अर्थ) खातिर अलग-अलग 'समय'-संकेत (शब्द) पानी, वाटर, आब आदि तय कइल गइल बा। अपना इहाँ 'अर्थ' के माने 'मतलब' होला आ इंग्लैंड वाला लोग 'पृथ्वी' के अर्थ खातिर 'अर्थ' शब्द के प्रयोग करेला। त, शब्दार्थ-भेद नैसर्गिक कहाँ रहल? किन्तु, अइसन 'समय'-संकेत करे के शक्ति कहँवा से आइल? एह शब्द से ई अर्थ समुझिहऽ 'अइसन कहे-सुने आ समुझे के शक्ति कहँवा से आ गइल? ऊ प्रारंभिक बातचीत कइसे भइल? ई एगो गंभीर प्रश्न बा।


भोजपुरी फिलिम "चांदनी" के शूटिंग पूरा भइल – Anjoria\nभोजपुरी फिलिम "चांदनी" के शूटिंग पूरा भइल\nओम सिरीज मूवी के बैनर तले बनत भोजपुरी फिलिम ’चांदनी’ के शूटिंग पूरा कर लिहल गइल बा. पन्द्रह दिन के एकर शूटिंग गुजरात के राजपिपला में करावल गइल.\nनिर्माता अरुण कुमार शाह आ ओम कुमार, निर्देशक रतन राहा, संगीतकार दामोदर राव, गीतकार राजेश मिश्रा, सचिदानंद कवच, मुन्ना दूबे, पिंटू गिरी, मधुसुदन राव आ विनोद व्यास, लेखक अनिल विश्वकर्मा, छायाकंन कर्ता नंदू चौधरी, नृत्य निर्देशक कानू मुखर्जी, फाइट मास्टर रियाज सुलतान हउवें.\nमुख्य कलाकार बाड़ें रानी चटर्जी, आजाद कुमार, अर्पिता माली,दीपक भाटिया, सपना, सी पी भट्ट, सीमा सिंह, ददन महतो, कृष्णा आ दामोदर राव.\n"दबंग मोर बलमा" ले अइहें अवनि अग्रवाल


दुइए बात के हाल्ला बा आजकाल – Anjoria\nदुइए बात के हाल्ला बा आजकाल\nअक्टूबर 19, 2012 भोजपुरी, लस्टम पस्टम\nआज सबसे ज्यादा चर्चा दू बात के बा. पहिलका एफ डी आई आ दोसरका अण्णा चाचा के पार्टी में अलगा बिलगी. ई तऽ सबे जानत रहे कि करप्शन के ई मारामारी ना चली तबो करप्शन के नांव पर बड़ा हल्ला रहे. ई हल्ला उहे लोग मचवले रहे , जेकरा करप्ट होखे के मौका ना मिलल. जसहीं मौका मिलल, ऊ आपन ओठ सी लिहलस. ई रीति जमाना से चलि आ रहल बिया. लोग भ्रष्टाचार के विरोध करत समय ई ताक में लागल रहेला कि उनका कब मलाई के परमानेंट सोर्स मिल जाई. अइसन होतहीं ऊ लोग भ्रष्टाचरियन के जमात में शामिल हो जाई. देश में भ्रष्टाचारी लोगन के संख्या एही से बड़ रहल बा आ बढ़त रही. कुछ लोग तऽ करप्शन के विरोध एह से कर रहल बा कि चर्चा में आ जाईं. ऊ भ्रष्टाचार के संस्कृति के मुखालिफ हऽ लोग. आ कहीं जे अगर उनकरा से करप्शन कुछ बोले के कह दिहल जाउ तऽ एकतरफा बातियाई लोग. ओकरा गहराई में ना जाई लोग. खुद चाहें केतनो भ्रष्ट चाहे दुराचारी काहे ना बने के चाहे लोग लेकिन भ्रष्टाचार के गरिअवले बिना उनका अंघी ना आवे. ई बौद्धिक बेईमानी ना तऽ आउर का हऽ?\nअर्थ बा तऽ समर्थ बा ना तऽ बेअर्थ बा.


हिलिहांग - Gpedia, Your Encyclopedia\nनिर्देशांक: 27°14′N 87°47′E / 27.24°N 87.78°E / 27.24; 87.78निर्देशांक: 27°14′N 87°47′E / 27.24°N 87.78°E / 27.24; 87.78\n123.01 किमी2 (47.49 बर्गमील)\nहिलिहांग नेपाल के प्रदेश संख्या 1 के पाँचथर जिला में एगो गाँवपालिका बा। नेपाल में नाया 744 स्थानीय प्रशासनिक इकाई लागू भइला के बाद से पुरनका समय के अमरपुर, पंचमी, सुभांग आ भारपा गाँव बिकास समीति (गाविस) सभ के मिला दिहल गइल आ एह गाँवपालिका के स्थापना भइल। एह गाँवपालिका के अब कुल7गो वार्ड में बाँटल गइल आ एकर कार्यालय पहिले के पञ्चमी गाविस के केंद्र पर रखल गइल बा। गाँवपालिका के कुल जनसंख्या 22,913 बा आ कुल रकबा 123.01 वर्ग किलोमीटर बाटे।\nसाल 2017 में नेपाली इलेक्शन के समय भइल जनगणना के अनुमान अनुसार एह गाँवपालिका के कुल जनसंख्या 22,913 रहल आ कुल रकबा 123.01 वर्ग किलोमीटर रहल। एकरा पहिले एह गाँवपालिका में शामिल गाविस सभ के अलग-अलग जनसंख्या के बिबरन सारणी में दिहल गइल बा:\n1. अमरपुर 6,343\n2. पंचमी 4,878\n3. सुभांग 4,799\n4. भारपा 6,893\nहिलिहांग गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:\n↑ 3.0 3.1 "नेपाल के राष्ट्रिय जनगणना 2011 (वि. 2068) (गाविस तह)" (PDF). नेपाल सरकार. राष्ट्रिय योजना आयोग. 2012.\nहिलिहांग के आसपास के जगह\nयांगवरक आ ताप्लेजुंग जिला\nफालेलुंग आ यांगवरक\n"https://bh.wikipedia.org/w/index.php?title=हिलिहांग&oldid=583819" से लिहल गइल


नानोखर गाँव, सनहौला, भागलपुर\nⓘ नानोखर गाँव, सनहौला, भागलपुर ..\nⓘ नानोखर गाँव, सनहौला (भागलपुर)\nWikipedia: नानोखर गाँव, सनहौला (भागलपुर)\nसनहल, भगलपर, नखर, नखरगवसनहलभगलपर, नानोखर गाँव, सनहौला (भागलपुर), भागलपुर जिला के गाँव. नानोखर गाँव, सनहौला (भागलपुर),\nनानोखर गाँव, सनहौला (भागलपुर) भगलपर नखर नखरगवसनहलभगलपर सनहल भागलपुर जिला के गाँव. नानोखर गाँव, सनहौला (भागलपुर)\nभागलपुर जिला के गाँव महेश मुंडा गाँव, कहलगाँव.\nहरिनकोल गाँव, पीरपैंती, भागलपुर, महेशपुर गाँव, जगदीशपुर, नाथुचक गाँव, सनहौला, खुटहरी नानोखर गाँव, सनहौला भागलपुर. नानोखर गाँव, सनहौला, भागलपुर. भागलपुर जिला के. नानोखर गाँव, सनहौला भागलपुर. न र द श क: 25 09 N 87 01 E 25.15 N 87.02 E 25.15 87.02 भगव नप र सनह ल भ गलप र ब ह र स थ त एक ग व ह न र द श क: 25.


निजी विवि से घरे बइठल डिग्री – टटका खबर\nनिजी विवि से घरे बइठल डिग्री\nपटना 21 फरवरी (वार्ता) बिहार के राजधानी पटना में कईएक निजी संस्थानों का जरिए मेडिकल, इंजीनियरिंग समेत कई तरह के कोर्सेज के फर्जी डिग्रियन के गोरखधंधा के भंडाफोड़ भइल बा.\nपुलिस सूत्र बतावत बाड़ें कि पटना के खाजपुरा के रॉयल इंस्‍टीच्‍यूट में छापेमारी का बाद देश के कई निजी विश्‍वविद्यालयन से जुड़ल डिग्री देबे के भंडा फूट गइल बा. शिकायत मिलल रहुवे कि एह संस्थान से मेडिकल, इंजीनियरिंग, बीएड समेत कई तरह के डिग्री रुपिया ले के घरे बइठल दीहल जा रहल बा. अब खुलासा का बाद कई एक जगहा छापा मारल जा रहल बा.\nदोसरा तरफ, एह निजी संस्‍थान के दावा बा कि इंस्‍टीच्‍यूट के जरिए विभिन्न विश्वविद्यालयन से जारी डिग्री फर्जी ना हईं स आ एकर रिकार्ड ओह विश्वविद्यालन में देखल जा सकेला.\nलागत बा कि एह गोरखधंधा में ओह विश्वविद्यालयन के कर्मचारी आ अधिकारिओ शामिल होखीहें. संस्‍थान के निदेशक इश्तियाक अहमद फर्जी डिग्री बाँटे के आरोप नकारत कहत बाड़न कि ऊ ओह विश्वविद्यालयन के शिक्षण संस्थानन के अधिकृत सेंटर संचालित करेलें.\nTags: फर्जी डिग्री


सुनीं सभे – Hum Bhojpuria\nयुद्ध के विरूद्ध खड़ा होखे भारत\nHum BhojpuriaApril 27, 20221min990\nरूस के हमला से तार-तार हो रहल यूक्रेन से आ रहल खबर अउर तस्वीरन के देख के कवनों भी संवेदनशील व्यक्ति के दिल दहल सकsता। रूसी सेना लगातार हमला बोल रहल बा। एसे जान-माल के बड़ स्तर पर तबाही हो रहल बा। बम वर्षा से मानवता मर रहल बा। विश्व बिरादरी के तमाम अपील से बेरपवाह रूस, यूक्रेन पर हल्ला बोल रहल बा। काहे ना कवनों भी मसला के हल वार्ता से निकलता। अगर बातचीत के बाद हल नइखे निकलत त समझ लीं दूनू में से कवनों पक्ष शांति अउर अमन के लेके गंभीर नइखे। उ लोग दुनिया के हर अहम शहरन में बनल ओ कब्रिस्तानन के नइखे देखले जहां पर पहिला, दूसरा विश्वयुद्ध चाहे फेर कवनों अन्य जंग के शहीद चिर निद्रा में बा। पिछला 100-125 साल में विभिन्न जंग में करोड़न लोग के जान गइल बा। आखिर केहू के का मिल गइल एतना लोग के मार देहला के बाद भी। युद्ध के विरूद्ध साहिर लुधियानवी के कालजयी नज्म के कुछ हिस्सा के पढ़ लीं-\n“ख़ून अपना हो या पराया हो, नस्ल-ए-आदम का ख़ून है/ आख़िर जंग मशरिक़ में हो कि मग़रिब में, अम्न-ए-आलम का ख़ून है/ आख़िर बम घरों पर गिरें कि सरहद पर, रूह-ए-तामीर ज़ख़्म खाती है।”\nबेशक, जंग के विचार पर एतना करारा हमला शायद ही कवनों दोसर लेखक कइले होखे।\nअगर रउआ राजधानी में रह रहल बानीं त रउआ धौलाकुआं के करीब दिल्ली वार सिमिट्री में जरूर जाए के चाहीं। इहवाँ चौतरफा हरियाली के बीच पहिला आ दूसरा विश्वयुद्ध के योद्धा चिरनिद्रा में बा लोग। ई कब्रिस्तान एगो हरा-भरा मैदान के जइसन लागेला, जेमे कुछ भाग में क्रम से योद्धा लोग के कब्र बा। ये कब्रन पर संगमरमर के पत्थर पर युद्ध में प्राण के आहुति देवे वाला सैनिक सबके संक्षिप्त परिचय मिलेला।\nये सब शहीद लोग के आयु के पढ़ के मन उदास हो जाला। ई लोग 22 से 25 साल तक के बा। जरा सोंची कि युद्ध के विभीषिका के कारण भरल जवानी में ई सब जान गंवा बइठल। इनकर भी माता-पिता होइहें, इनकर भी भाई-बहन अउर आपन करीबी लोग होई। दिल्ली वार सिमिट्री में 1951 में इलाहाबाद, कानपुर, देहरादून आ लखनऊ से कब्रन के अवशेष इहाँ पर ले आइल गइल रहे। ई सभे प्रथम विश्व युद्ध के शहीद रहे। एने ग्यारह सौ से अधिक कब्र बा। ई कब्रिस्तान बीच-बीच में आबाद हो जाला, जब इहाँ पर पर्यटक लोग के कवनों जत्था आ जाला। ई जत्था प्राय: ब्रिटेन, कनाडा चाहे अमेरिका के नागरिक के ही होला।\nदिल्ली वार सिमिट्री में गोरखा रेजिमेंट से जुड़ल अंग्रेज सैनिक सबके भी समाधी बा। रउआ ये तरह के कब्रिस्तान भारत के कई शहरन के अलावा सिंगापुर, थाईलैंड वगैरह में भी मिल जाई। सिंगापुर के कब्रिस्तान में पंजाब रेजिमेंट के सैकड़न सिपाही लोग के कब्र बा, जे पहिला या दूसरा विश्वयुद्ध में शहीद भइल।\nब्रिटिश प्रधानमंत्री पीएम बोरिस जॉनसन कह रहल बाड़ें कि रूस दूसरा विश्वयुद्ध के बाद यूरोप में सबसे बड़हन जंग के तैयारी कर रहल बा। येसे पहिले दुनिया दू गो विश्वयुद्ध झेल चुकल बा अउर ओ दूनू जंग में जेतना तबाही मचल रहे, उ तीसरा विश्वयुद्ध में मचे वाला कहीं विनाशकारी तबाही के भयानक तस्वीर देखा रहल बा। दूनू विश्वयुद्ध में दुनिया में ना सिर्फ करोड़न लोग के मौत भइल, बल्कि ज्यादातर देशन में भुखमरी, बेरोजगारी आ भारी महंगाई जइसन हालत बन गइल रहे।\nसमूचा दुनिया देख रहल बा कि यूक्रेन पर रूस के ताबड़तोड़ हमला से तबाही मच रहल बा। ये युद्ध आ तबाही के बीच यूक्रेन के आम नागरिक डरल-सहमल बाड़ें। हमला के वजह से टूटल-बिखरल घर अउर जगह-जगह लागल आग से बचत-भागत लोग दिखाई दे रहल बा। बुजुर्ग से लेकर बच्चन के बेबसी उनके भींजल आंख में साफ देखल जा सकेला। यानी यूक्रेन में स्थिति बेहद भयावह हो चुकल बा।\nहम 1971 के युद्ध एगो पत्रकार के रूप में पूर्वी पाकिस्तान (अब बांग्लादेश) जाके कवर कइले रहीं। उहाँ हम युद्ध से भइल तबाही के अपना आँखी से देखले रहनीं। हजारन-लाखन बेकसूर इंसान शहीद भइल रहे आ असंख्य विकलांग। लाखन बंगाली बच्चियन अउर महिला सबके पाकिस्तानी सैनिक बलात्कार कइले रहे! हमनीं ओ युद्ध में विजयी त भइनी पर कवना कीमत पर। ओ जंग के अलावा भारत के 1948 आ 1965 में पाकिस्तान से अउर 1962 में चीन से जंग हो चुकल बा। कारगिल अउर श्रीलंका में भी भारतीय सेना के हजारन शूरवीर लोग देश खातिर आपन जान के नजराना पेश कइले बा। लेकिन, जरा ओ परिवार के बारे में भी सोचल जाय जेकरा परिवार के कवनों सदस्य जंग में शहीद होला\nये सब जंग में शहीद भइल जवान लोग के नाम इंडिया गेट में बनल राष्ट्रीय युद्ध स्मारक में अंकित बा। इंडिया गेट त पहिले विश्वयुद्ध में शहीद भइल भारतीय सैनिक सबके याद में ही बनल रहे। इंडिया गेट के युद्ध स्मारक में ओ वीर लोग के नाम भी अंकित बा जे श्रीलंका में 1987 में भारतीय शांति रक्षा सेना (आईपीकेएफ) के हिस्सा रहे। ओ शहीद लोग में राजधानी के यूनिवर्सिटी कॉलेज ऑफ मेडिकल साइंसेज (यूसीएमएस) में पढ़ल मेजर (डॉ.) अश्वनी कान्वा भी रहले। उ भारतीय शांति रक्षा सेना (आईपीकेएफ) के साथ 1987 में जाफना, श्रीलंका गइल रहलन। उ3नवंबर, 1987 के अपना कैंप में घायल भारतीय सैनिक सबके इलाज में जुटल रहले। ओ मनहूस दिन शाम के वक्त उनका पता चलल कि हमरा कुछ जवानन पर कैंप के बाहर हीं हमला हो गइल बा। उ फौरन उहाँ पहुंचले। उ जब ओ लोग के फर्स्ट एड देत रहलन तब आसपास छिपके बइठल लिट्टे के आतंकी सब उनका पर गोली बरसा देहलस। उनका तीन गोली लागल। दोसरा के इलाज करे वाला के फर्स्ट एड देवे वाला कोई ना रहे।\nकाश, लिट्टे जेनेवा संधि के उल्लंघन ना कइले रहित त उ शहीद ना होखते। बेहद हैंडसम मेजर अश्वनी के शादी खातिर लड़की ढूंढल हीं जात रहे, जब उ शहीद भइले। उ कॉलेज के टॉपर रहले। ये उदाहरण के देहला के मकसद ई बा कि युद्ध में अनगिनत मासूम लोग भी मारल जाले। ई स्थिति बेहद चिन्तनीय बा।\nबुद्ध और गांधी के देश भारत के रूस-यूक्रेन युद्ध के समाप्त करवावे के दिशा में सक्रिय पहल करे के होई। ये संकट से दुनिया के सबसे बड़हन लोकतंत्र भारत अछूता नइखे रह सकत। प्रधानमंत्री नरेन्द्र मोदी बड़हन पहल करत रूस के राष्ट्रपति व्लादिमीर पुतिन से फोन पर बातचीत कइले आ शांति के दिशा में कदम बढ़ावे के कहलन। मोदी अउर पुतिन के बीच करीब 20 मिनट तक बातचीत भइल। भारत के युद्ध के विरुद्ध माहौल बनावे के दिशा में त्वरित आ प्रभावी पहल करहीं के चाहीं।\nबुझ गइल वाग्देवी के एगो वरद लौ\nHum BhojpuriaMarch 21, 20221min1600\nलता मंगेशकर के शरीर पूरा हो गइल। सरस्वती पूजा के अगिला दिन विदा होत लता मंगेशकर के देख के लागल जइसे मां सरस्वती अबकी बार अपना सबसे प्रिय पुत्री के ले जाये हीं स्वयं आइल रहली। लता मंगेशकर के हमनीं के बीच ना रहला के मतलब बा कि वाग्देवी के एगो वरद लौ बुझ गइल बा। लता जी अपना निर्दोष सुर से भारतीय संगीत वांग्मय के समृद्ध बनवली। उ हमनी के भाव कातर, अहिंसक, रचनात्मक अउर आशावान बनावे में मदद कइली। उनकर साधना आत्म यज्ञ के तरह रहे।\nसुरकोकिला लता मंगेशकर किम्वदंती के पर्याय बन चुकल बाड़ी। उनका गीतन के कद्रदान दुनिया भर में मौजूद बा। जेतना लोकप्रिय उ अपना देश भारत में रहली, ओतने लोकप्रियता उनका सरहदी मुल्क पाकिस्तान में भी मिलल। उनकर आवाज़ अउर गायकी के खुबसूरती बा कि पर्दा पर कमसिन नायिका लोग के शोखी, चंचलता, अल्हड़पन व रूठे-मनावे के अभिव्यक्त करे में जेतना जीवंतता महसूस कइल जाला, ओतने हीं भावप्रवणता मां-बहिन पर फिल्मावल गाना में देखे के भी मिलेला।\n27 जनवरी, 1963 के दिल्ली में लता मंगेशकर नेशनल स्टेडियम में जब आपन अमर गीत गवली त हजारन लोग रोवत रहे। उहवाँ चीन के साथ भइल जंग में शहीद भइल जवानन के इयाद में एगो कार्यक्रम आयोजित कइल जात रहे। ओ जंग के परिणाम के कारण देश हताश रहे। लता मंगेशकर जइसहीं ‘ऐ मेरे वतन के लोगों ज़रा आंख में भर लो पानी…” गवली त उहाँ उपस्थित अपार जन समूह के साथ-साथ प्रधानमंत्री जवाहरलाल नेहरु के आंख भी नम हो गइल रहे\nख़ालिस हिन्दी गीत के तौर पर ज्योति कलश छलके जइसन कालजयी प्रस्तुति बा त ऐ मालिक तेरे बंदे हम जइसन गीत निराशा के क्षणो में गहन अंधकार से निकले के रौशनी देला। गांधीवादी जीवन दर्शन के प्रभाव ये प्रस्तुति में झलकेला। ई गीत चेतना के स्पंदित कर आश्वस्ति के भाव जगावेला। अध्यात्म के स्तर पर परंपरागत जीवन मूल्य-बोध के असर के बावजूद आशावाद के ज़िंदा राखे के पाठ ह। अइसन स्वच्छ निर्मल मन के व्यक्तित्व दुर्लभ होला जइसे लता जी रहली। संस्कृत के श्लोकन के गायन होखे चाहे रामचरितमानस के गायन होखे चाहे उर्दू के गजल होखे, चाहे बांगला के कवनों गीत होखे, उ एक समान सहजता से सुमधुर स्वर में गाके श्रोतागण के कुछ क्षण में ओही स्वप्नलोक में पहुंचा देत रहली। उ अपना स्वर के साथे हमेशा हमनीं के पास अमर रहियें, समय कवनों भी आवे। उनकर स्वर कबो ना लडखड़ाइल, उनके आवाज में उहे ताजगी रहल जवन कवनों बच्चा के आवाज में होला. उ शुद्ध चरित्र अउर निर्मल मन के स्वामिनी रहली। उनकर प्रशंसा आ श्रद्धांजलि में शब्द नइखे मिलत। मृत्यु हमेशा शोक के विषय ना होला। मृत्यु जीवन के पूर्णता ह। लता जी के जीवन जेतना सुन्दर रहल, उनकर मृत्यु भी ओतने हीं सुन्दर भइल। उनके जइसन सुन्दर अउर धार्मिक जीवन विरले के हीं प्राप्त होला। लगभग पांच पीढ़ी उनका के मंत्रमुग्ध हो सुनले बा आ हृदय से सम्मान देले बा।\nउनकर पिता जी जब अपना अंतिम समय में घर के बागडोर उनके हाँथ में थमवले, तब उ तेरह वर्ष के नन्ही जान के कंधे पर छोट-छोट चार बहन-भाई के पालन के जिम्मेवारी रहे। लता जी आपन समस्त जीवन ओ चारू के समर्पित कर देहली। आ अब जब उ गइली ह त उनकर परिवार भारत के सबसे सम्मानित प्रतिष्ठित परिवार में से एक बा। कवनों भी व्यक्ति के जीवन एसे अधिक सफल का होई? लता मंगेशकर के पवित्र शख्सियत के हीं परिणाम रहे कि आजाद भारत के सभ राष्ट्रपति अउर प्रधानमंत्री उनका से आदरभाव से मिलत रहे। उनकर कद देश के कवनों भी नागरिक से बड़ा रहे। देश के पहिला राष्ट्रपति डॉ. राजेन्द्र प्रसाद से लेके मौजूदा राष्ट्रपति रामनाथ कोविंद अउर पहिला प्रधानमंत्री जवाहरलाल नेहरु से लेके नरेन्द्र मोदी से उनकर निजी संबंध रहे। उ जब राज्यसभा सदस्य रहली तब हीं उनके भारत के सर्वोच्च नागरिक सम्मान भारत रत्न से नवाजल गइल रहे। ई बात साल 2001 के ह। उनका पद्म भूषण 1969 में, पद्म विभूषण 1999 में आ दादा साहेब फाल्के पुरस्कार 1989 में मिल गइल रहे। जाहिर बा, उ ये सब पुरस्कार के लेवे खातिर भी राजधानी आवत रहली। लता मंगेशकर 1983 में राजधानी के इंद्रप्रस्थ स्टेडियम में आपन पसंदीदा गीत सुना के दिल्ली के कृतज्ञ कइले रहली। ओ कार्यक्रम के आयोजन भारतीय क्रिकेट कंट्रोल बोर्ड (बीसीसीआई) कइले रहे ताकि कपिल देव के नेतृत्व में वर्ल्ड कप क्रिकेट चैंपियन बनल भारतीय टीम के खिलाड़ी सबके पुरस्कृत कइल जा सके। लता जी इहाँ कार्यक्रम पेश कइला के बदला में एक पइसा भी ना लिहली। ओ कार्यक्रम में उ रहें ना रहें हम महका करेंगे… – ऐ मालिक तेरे बंदे हम… अजीब दास्तां है ये… मेरी आवाज ही पहचान है… आज फिर जीने की तमन्ना है… जइसन आपन अमर गीत सुनवले रहली। येही बीच जब से उनकर राज्यसभा के कार्यकाल 2005 में समाप्त भइल त फिर उ संभवत: एने ना अइली। केतना अद्भुत संयोग बा कि अपना लगभग सत्तर बरिस के गायन कैरियर में लगभग 36 भाषा में हर रस/भाव के 50 हजार से भी अधिक गीत गावे वाली लता जी अपना पहिला आ अंतिम हिन्दी फिल्मी गीत के रूप में भगवान के भजन हीं गवले बाड़ी। ‘ज्योति कलश छलके’ से ‘दाता सुन ले’ तक के यात्रा के सौंदर्य इहे बा कि लताजी ना कबो अपना कर्तव्य से डिगली ना अपना धर्म से! ये महान यात्रा के पूर्ण भइला पर हमनीं के रोम रोम रउआ के प्रणाम कर रहल बा लता जी। हमनीं जेतना चाहीं ये बात पर गर्व कर सकेनीं कि हमनीं अपना जीवनकाल में लता मंगेशकर के देखले सुनले बानीं।\n( लेखक वरिष्ठ संपादक, स्तंभकार अउर पूर्व सांसद हईं।)\nभारत-जापान मैत्री के वास्ते खास बा 2022\nHum BhojpuriaFebruary 15, 20221min2480\nभारत-जापान संबंध खातिर मौजूदा साल 2022 मील के पत्थर बा। दरअसल दूनू देशन के बीच 1950 में ही सकारात्मक राजनयिक संबंध के श्रीगणेश हो गइल रहे। दूनू देशन के भगवान बुद्ध के अलावा शांति, अहिंसा अउर भाईचारा के संदेश ही करीब ले आइल रहे। बौद्ध धर्म के अलावा जापान में गुरुदेव रविन्द्रनाथ टेगौर के भी बहुत सम्मान कइल जाला। एकरा साथ ही टोक्यो यूनिवर्सिटी में हिन्दी के अध्यापन साल 1908 से ही चालू हो गइल रहे। भारत से बाहर सबसे पहिले हिन्दी के टोक्यो यूनिवर्सिटी में ही पढ़ाई चालू भइल रहे। भारत के स्वतन्त्रता संघर्ष के दौरान भी जापान के शाही सेना सुभाष चन्द्र बोस के आजाद हिन्द फौज के सहायता प्रदान कइले रहे। त ये तरे से भारत अउर जापान के कई बिन्दु करीब ले आवेला।\nदरअसल जापान ओ देशन में से नइखे जे कवनों भी व्यापारिक संबंध बनावे में अन्य देश के शोषण करे के संबंध में सोचत होखे। जापान भारत के विगत सत्तर साल के दौरान विभिन्न परियोजना के धन उपलब्ध करावे में खुले हाथ मदद कइले बा। अब जापान के मदद से ही भारत में बुलेट ट्रेन प्रोजेक्ट आ रहल बा। जापान दोसरा देशन के जवना दर पर ऋण देला, ओसे काफी कम दर पर भारत के मुंबई-अहमदाबाद बुलेट ट्रेन परियोजना खातिर जरूरी राशि मुहैया करा रहल बा। ऋण वापसी के मियाद भी 25 बरिस के जगह 50 बरिस राखल गइल बा। आर्थिक दिक्कत से जूझ रहल दिल्ली मेट्रो रेल निगम के चउथा फेज के निर्माण में तेजी ले आवे खातिर जापानी कंपनी जापान इंटरनेशनल को-ऑपरेशन एजेंसी मदद के हाथ बढ़वले बा। ई कंपनी चउथा चरण के ट्रैक के निर्माण के वास्ते आर्थिक मदद देवे खातिर तइयार हो गइल बा। ये बाबत जरूरी प्रक्रिया भी शुरू हो गइल बा। मानल जा रहल बा कि आर्थिक मदद मिलते ही दिल्ली मेट्रो के चउथा चरण के निर्माण कार्य में अउर तेजी आई। कोरोना वायरस संक्रमण के चलते 22 मार्च 2020 से अचानक बंद भइल दिल्ली मेट्रो फेर7सितंबर से शुरू हो गइल, लेकिन ये बीच ओकरा 1500 करोड़ रूपया के आसपास घाटा हो गइल। अइसना में नया प्रोजेक्ट खातिर आर्थिक दिक्कत आवत रहे।\nभारत में जापान के दर्जनों कम्पनी अरबों रुपया के निवेश कइले बा। लेकिन ओ लोग पर केहू कवनों ये तरे के आरोप ना लगा सकल बा, जवना से केहू उनके मंशा पर सवाल खड़ा करत होखे। दिल्ली, मुंबई, गुरुग्राम, नोएडा वगैह में हजारों जापानी नागरिक भारत के विकास में आपन योगदान दे रहल बा। भारत में रहे वाला जापानी नागरिक भारत के उज्जवल भविष्य के ले के बेहद आशावादी बाड़े। ई जापानी होंडा सिएल कार, होंडा मोटरसाइकिल, मारुति, फुजी फोटो फिल्मस, डेंसो सेल्ज लिमिटेड, डाइकिन श्रीराम एयरकंडशिंनिंग, डेंसो इंडिया लिमिटेड समेत लगभग दू दर्जन जापानी कंपनियन के भारत के विभिन्न भाग में स्थित दफ्तरन अउर फैक्ट्रियन में काम करेले। ई लो भगवान बुद्ध के अनुयायी त हइले ह। ई लो भारतभूमि के गौतम बुद्ध के भूमि होखे के कारण ही पूजनीय माने ला। ई लो मानेला कि भगवान बुद्ध के जीवन समाज से अन्याय के दूर करे खातिर समर्पित रहे। उनके करुणा भावना ही उनका के विश्व भर के करोड़न लोगन के हृदय तक पहुँचवलस। ये जापानी लोग में भी भारतीय संस्कार ही बा। ई लोग आदतन मितव्ययी होले। ई लो भी भारतीय के तरह ही संयुक्त परिवार के संस्था के महत्व देलें। अगर कुछ जापानी एक-दोसरा के करीब रहेलें, तब ई लोग कार पूल करके ही दफ्तर गइल पसंद करेलें। त ई कहल जा सकता कि आमतौर पर दूनू देशन के नैतिकता मिलत-जुलत बा।\nनिश्चित रूप से जापान भारत के विशेष मित्र के दर्जा देला। ये संबंध के मजबूती देवे में भगवान गौतम बुद्ध के आशीर्वाद भी बा। एही से जापान भारत से अपना के भावनात्मक स्तर पर करीब पावेला। जापान से भारत में हर साल हजारों के संख्या में बुद्ध धर्म के माने वाले तीर्थयात्री आवेलें। ई लोग सामान्यतः बोधगया-राजगृह-सारनाथ-वाराणसी जालें। बोधगया आवे वाले जापानी पर्यटक सारनाथ भी अवश्य जालें। सारनाथ में गौतम बुद्ध बुद्धत्व प्राप्त कइला के बाद आपन पहिला उपदेश देले रहले। बौद्ध अनुयायियन के गौतम बुद्ध के जन्मस्थली भारत के ले के आकर्षण स्वाभाविक बा।\nबोधगया-राजगीर-नालंदा सर्किट देश के सबसे खासमखास पर्यटन स्थलन में मानल जाला। राजधानी के इंद्रप्रस्थ पार्क में स्थित विश्व शांति स्तूप के व्यवस्था करेली कात्सू सान। उ मूलतः जापानी हई। उ सन 1956 में ही भारत आ गइल रहली, भारत अउर बुद्ध धर्म के करीब से जाने के इरादे से। एक बार भारत अइला के बाद इहाँ पर उनकर मन ये तरह से लागल कि फेर ऊ इहाँ पर बसे के ही निर्णय ले लिहली। उ भारत के संसार के आध्यात्मिक विश्व गुरु माने ली। कात्सू जी धारा प्रवाह हिन्दी बोले ली। ऊ हिन्दी प्रसिद्ध साहित्यकार काका साहेब कालेकर जी से सीखले रहली। उ राजधानी में सरकार के तरफ से होखे वाला सर्वधर्म प्रार्थना सभा के बीतल दशकन से एक स्थायी अंग बाड़ी। आगामी 30 जनवरी के गांधी जी के बलिदान दिवस पर राजघाट में होखे वाला प्रार्थना सभा में भी ऊ भाग लिहें। उ कहेली कि भारत- जापान मैत्री अटूट बा, काहे कि एकर आधार भगवान बुद्ध बाड़ें जे भारत से बाड़ें।\nभारत-जापान संबंध पर बात करत चीनी दृष्टिकोण के नजरअंदाज नइखे कइल जा सकत। जापान के उपप्रधानमंत्री के तौर पर तारो असो 2006 में भारत के दौरा पर आइल रहले। ओ समय उ कहले रहले, अतीत के 1500 साल से भी ज़्यादा समय से इतिहास के अइसन कवनों वाक़या नइखे जब चीन के साथे हमनीं के संबंध ठीकठाक रहल होखे। ये बीचे, भारत अउर चीन के संबंध भी कतई मौत्रीपूर्ण नइखे मानल जा सकत। चीन भारत के बहुत बड़हन हजारन एकड़ जमीन पर कब्जा जमवले बा। भारत-चीन के बीच सीमा विवाद हल होखे के नाम ही नइखे ले रहल, काहे कि, चीन के नीति कभी पारदर्शी रहले नइखे। उ भारत के शत्रु पाकिस्तान के परम मित्र भी ह। त भारत-जापान के चीन के ले के स्थिति भी लगभग एके बा। एसे दूनू देशन के चीन के भी हर स्तर पर मुकाबला करे के होई।\n(लेखक वरिष्ठ संपादक, स्तंभकार अउर पूर्व सांसद हईं। )\nबिहारी के मौत पर चुप्पी\nHum BhojpuriaDecember 10, 20211min2690\nकश्मीर के वादी फिर से मासूमन के खून से लाल हो रहल बा। उहाँ पर धरतीपुत्र कश्मीरी केमिस्ट माखन लाल बिंद्रा से लेके बिहार के भागलपुर से काम के खोज में गइल गरीब वीरेन्द्र पासवान अउर दू अध्यापकन के गोली से भून दिहल गइल। पासवान के अलावा, सभ के मारल गइला पर त पूरा देश में शोक व्यक्त कइल जा रहा बा, पर पासवान के मौत पर उनका घरवालन भा कुछ अपना लोग के अलावा केहू सामने ना आइल। बिहार के भागलपुर के रहे वाला पासवान आतंकियन के गोली के शिकार हो गइलन। वीरेंद्र पासवान के अंतिम संस्कार झेलम किनारे दूधगंगा श्मशान घाट पर कर देहल गइल। श्रीनगर के मेयर जुनैद अजीम मट्टू के ये संवेदनहीन बयान के पढ़ीं जेमे उ कह रहल बाड़ें कि हम भागलपुर में ना, इहवें श्रीनगर में उनका (पासवान) भाई आ अन्य परिजन के पास सांत्वना व्यक्त करे जाएम।\nकेतना महान काम कर रहल बाड़े मट्टू साहब। ई सब बोलत में उनके जमीर उनका के रोकलस तक ना। उ पासवान के श्रीनगर में रहे वाला संबंधी लोग से मिले के वादा करत रहले, जे शायद ही श्रीनगर में ढूढ़ला से मिलिहेंI पासवान के घरवालन के मुआवजा के तौर पर सवा लाख रुपया के अनुग्रह राशि प्रदान कर देहल गइल बा। भागलपुर के रहे वाला वीरेंद्र पासवान अक्सर गर्मी के दौरान कश्मीर में रोजी रोटी कमाये आवत रहलन। उ श्रीनगर के मदीनसाहब, लालबाजार इलाके में ठेला पर स्वादिष्ट गोल गप्पा बनाके बेंचत रहले। उनका हत्या के जिम्मेदारी इस्लामिक स्टेट आफ जम्मू कश्मीर नामक संगठन लेले बा। लेकिन, कवनों मानवाधिकार संगठन या कांग्रेस, आप, सपा, बसपा जइसन कवनों दल अब तक मांग नइखे कइले कि पासवान के घर के कवनों सदस्य के सरकारी नौकरी देहल जाय। या उनका के भी लखीमपुर खीरी के दंगाइयन के तरह पचासों लाख के सौगात देहल जायI का आतंकियन के हाथे मारल गइल पासवान के परिवार के सिर्फ सवा लाख रुपया के राशि देहल हीं पर्याप्त बा?\nकड़वी सच्चाई त ई बा कि देश के कवनों भी भाग में बिहार के नागरिक के मारल गइला या अपमानित कइल गइला पर कवनों खास प्रतिक्रिया ना होला। अफसोस कि ई ना देखल जाला कि बिहारी जहाँ भी जाला उहाँ पर उ पूरा मेहनत से जी-जान लगाके काम करेला। रउआ जम्मू-कश्मीर या अब केन्द्र शासित प्रदेश हो गइल लद्दाख के भी एक चक्कर लगा लीं। रउआ दूर-दराज के इलाकन में अंडमन से लक्षद्वीप, हिमाचल से अरुणाचल तक बिहारी मजदूर निर्माण कार्य में लागल मिलिहें। लेह-करगिल मार्ग पर सड़क अउर दोसरा निर्माणाधीन परियोजनन में बिहारी सख्त विपरीत जलवायु में भी काम करत मिलिहें। कुछ समय पहिले हमरा कुछ मित्रन के लेह जाये के अवसर मिलल रहे। उहाँ पर आम गर्मी के मौसम में भी काफी ठंड रहे। उहाँ तापमान 12 डिग्री के आसपास ही दिन में भी रहत रहे। सुबह-शाम त पूछीं मत ! दिन में भी जैकेट या स्वेटर पहिनल जरूरी बा। एह कठिन हालात में भी रउआ अनेक बिहारी गुरुद्वारा पत्थर साहब के आसपास मिल जइहें। उनका चेहरा पर उत्साह भरल रहेला। उ पराया जगहन के भी अपना ही माने लागेला। गुरुद्वारा पत्थर साहब के बहुत महान मानल जाला, काहे कि इहाँ बाबा नानक आइल रहीं।\nरउआ लेह आ एकरा आसपास के होटलन आ बाजारन में भी बहुत से बिहारी मेहनत मशक्कत करत देखाई दे जइहें। ई लोग सुबह से लेके देर शाम तक काम करत रहलें। ये निर्दोष सब पर हमला कइला के का मतलब बा। ये सबके या दोसरा मासूम लोगन के उ मार रहल बाड़ें, जे अपना के कवनों इस्लामिक संगठन के सदस्य बतावेलें। अब जरा देखीं कि कश्मीर में ताजा घटना सब के बाद कवनों भी मुस्लिम नेता या मानवाधिकार संगठन या कश्मीरियत के बात करे वाला राजनेता तेजी से बढ़त हिंसक वारदातन के निंदा ना कइलस। ई सब लोग भी ई अच्छा तरह समझ लेव कि सिर्फ ई कहला से त बात ना बनी कि इस्लाम भी अमन के हीं मजहब ह। ई त इनका सिद्ध करे के होई I इनका अपना मजहब के कठमुल्लन से दू-दू हाथ करे के होई।\nबहरहाल, वीरेंद्र पासवान त कश्मीर में भी बिहार से रोजी रोटी कमाये हीं आइल रहलें। ऊ गरीब केहू के का बिगड़ले रहले। जब गोलियन से छलनी वीरेन्द्र पासवान के शव मिलल त उनक मुँह पर मास्क तक लागल रहे। अपना घर से हजारन किलोमीटर दूर कश्मीर रोजी रोटी के तलाश में गइल पासवान के शरीर में कोरोना त जा ना पवलस, पर आतंकियन के बुलेट शरीर के छलनी कर देहलस। पासवान परिवार, लालू यादव के परिवार या केहू के भी एतना फुर्सत नइखे कि उ उनका मौत के निंदा भर हीं कर देव। कवनों दलित नेता, कवनों बुद्धिजीवी या ह्यूमन राईट वाला आगे ना आइल। ई कवनों पहिला बार नइखे भइल जब अपनहीं देश में कवनों गरीब बिहारी के साथ अइसन घटना भइल होखे। कुछ साल पहिले मणिपुर में भी बिहारियन के साथे मारपीट के घटना बढ़ल रहे। ओ लोग के मारल देश के संघीय ढांचा के ललकरला के समान बा। ई स्थिति हर हालत में रुके के हीं चाहीं। एकरा के ना रोकल गइल त देश बिखराव के तरफ हीं बढ़ीं।\nएही तरे से बिहारियन पर देश के अलग-अलग भाग में हमला होत रहल बा। अगर बात असम के करीं त उहाँ पर ये हमलन के पीछे उल्फा आतंकवादियन के भूमिका होला। दरअसल जब भी उल्फा के केंद्र के सामने आपन ताकत देखावे के होला, उ निर्दोष हिंदी भाषी (बिहार या यूपी वालन) के हीं निशाना बनावे लागेला। पूर्वोत्तर के दू राज्यन क्रमश: असम आ मणिपुर में हिन्दी भाषियन के कई वर्ष से मारल जात रहल बा। ई हिन्दी भाषी पूर्वोत्तर में सदियन से बसल बाड़ें। असम आ मणिपुर में हिन्दी भाषियन के आबादी लाखन में बा। ई लोग असमिया तथा मणिपुरी हीं बोलेला। ई लोग पूरे तरह से ओइजा के ही हो गइल बा। बस एक तरह से इनके अपने पुऱखन के राज्यन से भावनात्मक संबंध भर हीं बँचल बा।\nदिल्ली में अपना मुख्यमंत्रित्वकाल के दौरान स्वर्गीय शीला दीक्षित भी एक बार राजधानी के समस्यन खातिर उत्तर प्रदेश आ बिहार से आके बसेवाले लोगन के ज़िम्मेदार ठहरा देले रहली। ई बात 2007 के ह जब शीला दीक्षित कहले रहली कि दिल्ली एगो संपन्न राज्य बा आ इहाँ जीवनयापन खातिर बिहार आ उत्तर प्रदेश से बड़ संख्या में लोग आवेला आ इहवें बस जाला। ये कारण से इहाँ के मूलभूत सुविधा के उपलब्ध करावल कठिन हो रहल बा। सवाल ई बा कि का बिहारी देश के कवनों भी भाग में रहे-कमाये खातिर स्वतंत्र नइखे? अब अइसनके बात केजरीवाल भी करें लागल बाड़ेI\nबिहार के रउआ देश के ज्ञान के केन्द्र चाहे राजधानी मान सकेनीं। महावीर, बुद्ध अउर चार प्रथम शंकराचार्य लोग में एक (मंडन मिश्र) अउर भारत के प्रथम राष्ट्रपति देशरत्न डॉ. राजेन्द्र प्रसाद तक के बिहार देहले बा। ज्ञान प्राप्त करे के जिजीविषा हरेक बिहारी में सदैव बनल रहेला। बिहारी खातिर भारत एक पत्रिव शब्द ह। उ सारा भारत के हीं मानेला। उ मधु लिमये, आचार्य कृपलानी से लेके जार्ज फर्नाडींज के आपन नेता मानत रहल बा अउर बिहार से लोकसभा में भेजत रहल बा। का बिहारी के भारत के कवनों भी भाग में ये तरह से मारल-पीटल जाई?\n(लेखक वरिष्ठ संपादक, स्तंभकार अउर पूर्व सांसद हईंI )\nओलंपिक हॉकी में जुनून के जीत\nHum BhojpuriaOctober 22, 20211min4190\nभारत के महिला आ पुरुष हॉकी टीम के टोक्यो ओलंपिक खेल में चमत्कारी प्रदर्शन पर सारा देश गर्व महसूस कर रहल बा I भारत के हॉकी प्रेमी के आँख एतना शानदार प्रदर्शन देखे खातिर तरस गइल रहे। पर तनी देखीं कि पुरुष अउर महिला हॉकी टीम के अधिकतर खेलाड़ी जेकर संबंध देश के छोट-छोट शहर, कस्बा आ गाँव से रहे ई कमाल कर दिखवलस। जेकरा पास खेल के आधारभूत ढांचा तक नसीब नइखे उहे खिलाड़ी अपना दुनू हॉकी टीम में लाजवाब खेल देखा रहल बा। ई खिलाड़ी लोग हरियाणा के शाहबाद मारकंडा, उत्तराखंड के हरिद्वार, झारखंड के खूंटी, पंजाब के अमृतसर के गांव अउर दूसर अनाम जगह से संबंध रखे ला लो। पर एह लोग में जीत आ आगे बढ़े के जज्बा सच में अदभुत बा।\nभारत के महिला हॉकी टीम दुनिया में अभी तक नौंवी रैंकिंग पर बा। उ क्वार्टर फाइनल में दुनिया के नंबर एक रैकिंग टीम आस्ट्रेलिया के हरा दिहलस। अमृतसर के पास के एक गांव मिद्दी कलां के बेटी गुरुजीत कौर भारत खातिर विजयी गोल दगली। उ एक बहुत छोट किसान के बेटी हई। लेकिन अब त उनका के सारा देश जानता। एक के बाद एक चमत्कार कर रहल भारतीय हॉकी टीम के कप्तान रानी रामपाल हरियाणा के कुरुक्षेत्र के छोट से कस्बा शाहबाद मारकंडा से संबंध रखेली। उनकर पिता दिहाड़ी मजदूर रहलन। रानी के पिता रामपाल जी हमरा के एक बार बतावत रहलन कि जब रानी हॉकी खेलल शुरू कइली त उनका से शाहबाद मारकंडा में बहुत से लोग कहे लागल कि, “रानी छोटहन पैंट पहिर के हॉकी खेले खातिर जाली। तोहार माली हालत खराब बा। कइसे उनका खातिर हॉकी के किट वगैरह दिलवा पइबs। सवाल वाजिब रहे। हालांकि ई हमरा अंदर एक अलग तरह के जज्बा पैदा कर दिहलस संघर्ष करे के। हम रानी खातिर जवन भी कर सकत रहनी उ कइनीं।” रानी के 2010 के जूनियर वर्ल्ड कप हॉकी चैंपियनशिप में सबसे बेहतरीन खिलाड़ी के सम्मान मिलल रहे। ऊ तब से ही भारत के हॉकी टीम खातिर खेल रहल बाड़ी।\nआख़िरकार, केतना लोग वंदना कटारिया के नाम भारत के दक्षिण अफ्रीका पर विजय से पहिले सुनले रहल। ओह पूल ए के मैच में उ तीन गोल दगले रहली। एह तरह से ऊ भारत के पहिला महिला हॉकी खिलाड़ी बन गइली जे ओलंपिक में एक मैच में तीन गोल कइल। हरिद्दार से कुछ दूर स्थित रोशनाबाद कस्बे के वंदना के पिता तमाम अवरोधन के बावजूद उनका के हॉकी खेले खातिर प्रेरित कइले। वंदना के हॉकी सेंस गजब के बा। पिता भेल के फैक्टरी में मामूली सा नौकरी करत रहले। वंदना के ‘डी’ के भीतर निशाना अचूक ही रहेला।\nउ भारत के तरफ से लगातार खेल रहल बाड़ी। लेकिन, एह कीर्तिमानन के बीच वंदना के गरीबी अउर अभाव के सामना त करहीं के पड़ल\nदरअसल, भारत के महिला हॉकी खिलाड़ी सबके कथा, परी कथा जइसन नइखे। एमे अभाव, गरीबी अउर समाज के विरोध आ आलोचना भी शामिल बा। एमे से अधिकतर के पास बचपन में खेले खातिर ना त जूता रहे आ ना हॉकी किट। अगर ई लोग शिखर पर पहुँचल आ अपना देश के सम्मान दिलववलस त एकरा खातिर इनकर खेल के प्रति जुनून आ कुछ करे के जिद ही त रहे। अगर बात भारत के पुरुष हॉकी टीम के करीं त ओकर अधिकतर खिलाड़ी भी अति सामान्य परिवार से बाड़ें। ये भारतीय टीम में कवनों भी खिलाड़ी दिल्ली, मुंबई, कोलकाता या कवनों भी बड़ा महानगर या संपन्न परिवार से नइखे। महानगरन में त खेल के विकास पर लगातार निवेश होत रहल बा। पर ये शहरन से कवनों खिलाड़ी सामने नइखे आवत। अगर दिल्ली के बात करीं त इहाँ पर दादा ध्यानचंद नेशनल स्टेडियम से लेके शिवाजी स्टेडियम तक हॉकी के विश्व स्तरीय स्टेडियम बा। एमे एस्ट्रो टर्फ वगैरह के सारी सुविधा बा। पर भारतीय हॉकी टीम में एक भी दिल्ली के खिलाड़ी नइखे। इहे दिल्ली पूर्व में हरबिंदर सिंह, मोहिन्दर लाल, जोगिन्दर सिंह (सब 1964 के टोक्यो ओलंपिक विजयी टीम के खिलाड़ी), एम.के. कौशिक (1980 के गोल्ड मेडल विजयी टीम के सदस्य), आर.एस.जेंटल जइसन खिलाड़ी निकलले बा। पता ना अब का हो गइल बा दिल्ली के युवा लोग के I\nआर.एस.जेंटल 1948 (हेलसिंकी),1952 (लंदन) अउर 1956 (मेलबर्न) में भारतीय हॉकी टीम के मेंबर रहलें। उ आपन शुरुआती हॉकी कश्मीरी गेट में खेललन। उ कमाल के फुल बैक रहलन। उ 1956 के मेलबर्न ओलंपिक खेल में टीम के कप्तान भी रहलें। उनहीं के फील्ड गोल के बदौलत भारत पाकिस्तान के फाइनल में शिकस्त दिहलस। जेंटल बेहद रफ-टफ खिलाड़ी रहलन। विरोधी टीम के खिलाड़ियन के कई बार धक्का मारत आगे बढ़त रहलें। एही से कई बार उनका के खिलाड़ी कहत रहले “प्लीज, बी जेंटल”। एही से उनकर नाम ही जेंटल हो गइल।\nकुल मिला के ई बात त समझ ही लेवे के चाहीं कि अब बडहन सफलता बड़ शहरन के बपौती ना रहल। बड़ शहरन में बड़ स्टेडियम अउर दोसर आधुनिक सुविधा त जरूर बा, पर जज्बा छोटे शहर आ गाँव वालन में भी कम ना होला। ई लोग अवरोधन के पार करके सफल हो रहल बा लो। ये लोग में अर्जुन दृष्टि बा। ई जवन भी करेला लो, ओमे आपन पूरा ताकत झोंक देला लोग। ई लो सोशल मीडिया पर आ पार्टिन में बिजी ना रहेला। नया भारत में सफलता के स्वाद सभ राज्यन के छोट शहरन के बच्चन के भी अच्छा तरह लाग गइल बा। मेरठ, देवास, आजमगढ़, खूंटी, सिमडेगा आ दूसर शहरन में बच्चन के खेल के मैदान में अभ्यास करत देखल जा सकेला। अगर इहाँ पर छोट शहरन से संबंध रखे वाला बच्चन के अभिभावक के कुर्बानी के बात ना होई त बात अधूरे रह जाई। जब सारा समाज ई मानता कि क्रिकेट के अलावा कवनों खेल में करियर नइखे फिर भी कुछ माता-पिता अपना बच्चन खातिर तमाम तरह से संघर्ष करते रहेला लो।\nएक बात अवश्य कहेम कि सफलता खातिर सुविधा जरूरी बा, पर खेलन में या जीवन के कवनो भी क्षेत्र में सफलता खातिर जुनूनी भइल कहीं ज्यादा अनिवार्य बा। कुछ लोग ई कह देला कि धनी परिवार के बच्चा खेल में आगे नइखे जा सकत। ऊ लोग मेहनत करे से बचे ला। इहो सरासर गलत सोच बा। मत भूलीं कि भारत के पहिलका ओलंपिक के गोल्ड मेडल शूटिंग में अभिनव बिन्द्रा ही दिलववले रहले। उ खासे धनी परिवार से संबंध रखेलन। उनकर पिता उनका के अनेक सुविधा दिहलन आ अभिनव मेहनत करके अपना के साबित कर दिहलन। सफलता खातिर पहिला शर्त ई बा कि खिलाड़ी में जीते के इच्छा शक्ति होखे।\n(लेखक वरिष्ठ संपादक, स्तंभकार अउर पूर्व सांसद हईं)\nहर दिन साख गँवावत राहुल गांधी\nHum BhojpuriaSeptember 27, 20211min3320\nराहुल गांधी के राजनीति में अइले काफी समय हो गइल बा। कहे खातिर त उ अपना के जन्मजात राजनीतिज्ञ आ नेता मानेलें। पर ऊ वोह तरे से परिपक्व अभी भी नइखन भइल जइसे उनका से देश अपेक्षा करत रहे। ऊ 2004 से ही लोकसभा के सदस्य बाड़न। उनका सियासत में भारतीय जनता पार्टी के नेता लोग से इस्तीफा मांगल बेहद अहम बा। उनका लागेला कि केहू इस्तीफा दे या ना दे, उनका त इस्तीफा माँगते रहे के चाहीं। उ आत्म मुग्ध भी हो गइल बाड़ें। उनका गलतफहमी हो गइल बा कि ऊ कोरोना वैक्सीन के लाभ-हानि से लेके शेयर बाजार तक के उठा पटक के गहराई से जानेलें। राहुल गांधी हाल ही में गृहमंत्री अमित शाह से भी इस्तीफा मांग लिहलें। पेगासस मामला में कांग्रेस के पूर्व अध्यक्ष राहुल गांधी गृहमंत्री के इस्तीफा मांगत कहले कि उनकर फोन टेप कइल गइल बा। एसे गृहमंत्री अमित शाह के इस्तीफा देवे के चाहीं। अब बताईं भला कि संचार मंत्रालय के मामला में गृह मंत्री के का सरोकार?\nअब ओ दिन के बात कइल जाय जब राफेल सौदा के लेके कांग्रेस हंगामा मचावत रहे। तब राहुल गांधी राफेल सौदा में कथित घोटाला के लेके प्रधानमंत्री नरेंद्र मोदी पर हमला बोलत हर रोज उनका से इस्तीफा के मांग करत रहले। राहुल गांधी हिंदुस्तान एयरोनॉटिक्स लिमिटेड (एचएएल) के एक लाख करोड़ रुपए के सरकारी ऑर्डर देवे के मामला में रक्षा मंत्री निर्मला सीतारमण से भी इस्तीफा मांग चुकल बाड़े। अपने सभन के इयाद होई कि सरकार कहले रहे कि एचएएल के एक लाख करोड़ रुपए के ऑर्डर दिहल गइल। ये पर राहुल गांधी, रक्षामंत्री पर झूठ बोले के आरोप जड़ देले रहलें। राहुल गांधी कहले रहले कि रक्षामंत्री सदन में अपना बयान के समर्थन में दस्तावेज पेश करस चाहे इस्तीफा देस। अब साल 2015 में चलल जाय। तब राहुल गांधी ललित मोदी मामला में ओह समय के देश के विदेश मंत्री सुषमा स्वराज के इस्तीफा के मांग कइल शुरू क देले रहले। राहुल गांधी, सुषमा स्वराज पर बयान देत मीडिया से कहले कि सुषमा स्वराज “क्रिमिनल एक्ट कइले रहली” अउर क्रिमिनल एक्ट करे वाला के सीधे जेल भेजे के चाहीं। हालांकि तब भाजपा उनका पर पलटवार करत बोलल कि राहुल गांधी के साथे दिक्कत इहे बा कि ऊ अपना के हर विषय के जानकार समझे लागल बाड़े। एकरा बाद उ कुछ समय तक चुप हो गइल रहले। लेकिन एकाध सप्ताह के बाद ही फेर चालू हो गइले I\nवास्तव में ई कवनों भी इंसान खातिर बहुत गंभीर स्थिति ह कि ऊ अपना के सर्वज्ञानी माने लागेला। राहुल गांधी कोरोना महामारी से लेके राफेल डील आ दोसर तमाम मुद्दन पर बोलते रहल बाड़े। कोरोना के चेन के तूरे खातिर जब प्रधानमंत्री मोदी देश में लॉकडाउन लगावे के आह्वान कइले त राहुल गांधी कहत रहले कि एह कदम से देश के भारी क्षति होई। ऊ एह बात पर भी संदेह जतावत रहले कि उनका शक बा कि कोवैक्सीन कोरोना से लड़े में मददगार साबित होई कि ना। उनका लागल रहे कि वैक्सीन के खरीद अउर वितरण में उनका से बेहतर रणनीतिकार केहू देश में नइखे। ऊ 8 अप्रैल 2021 के प्रधानमंत्री मोदी के एगो पत्र लिख के कहsतारे -राज्यन खातिर वैक्सीन के खरीद में हमरा से राय ना लिहल गइल। उ ओही पत्र में सरकार से वैक्सीन के खरीद अउर वितरण में राज्यन के अधिक सक्रिय भूमिका के मांग कर रहल बाड़े। लेकिन राहुल गांधी के माई अउर कांग्रेस के अध्यक्ष सोनिया गांधी विपक्ष के 11 अन्य नेता लोग के साथ मिल के सरकार से मांग करsतारी कि केन्द्र सरकार राज्य सरकारन खातिर भी वैक्सीन के खरीद करे।\nराहुल गांधी के बयान से इहे लागsता कि उनका शेयर बाजार के दूर-दूर तक कवनों समझ नइखे। ऊ तब खुश नइखन होत जब आपन शेयर बाजार3खरब रुपया (3 ट्रिलियन डॉलर) के आंकड़ा पार कर लेता। कवनों दोसर नेता होइत त एपर ट्वीट क के कहित कि भारत में इक्विटी संस्कृति पैर जमा रहल बा। ई सामान्य सा बात बा जब कोरपोरेट जगत इक्विटी के माध्यम से धन इकठ्ठा करे लागेला त ओकर बैंकन पर निभर्रता घट जाला। पूरी दुनिया में शेयर बाजार के निवेशक कवनों कंपनी के शेयर खरीदे से पहिले ओ कंपनी के पूर्व के प्रदर्शन आ भविष्य़ के संभावना के आकलन करेला। अब ऊ दिन ना रहल जब कवनों कंपनी के बेहतर बिक्री के आधार पर ओके श्रेष्ठ मान लिहल जात रहे। अब ओही कंपनी के बेहतर मानल जाला जेकर शेयरन के स्टॉक मार्केट में भरपूर मांग होला। पर कांग्रेस के नेता राहुल गांधी के शेयर बाजार में उछाल में सिर्फ बुराई ही नजर आवेला। राहुल गांधी के निशाना पर रिलायंस इंडस्ट्रीज लिमिटेड (आरआईएल) लगातार रहेला। ऊ एकरा शेयर के उछाल से बहुत दुखी हो जाले। उनका बुझाला कि कवनों कंपनी के शेयरन में उछाल तब होला जब ओके सरकार के तरफ से प्रत्यक्ष या परोक्ष रूप से मदद मिलत रहेला। अब उनका के के बताओ कि जब कवनों सूचीबद्ध कंपनी के शेयरन में उछाल आवेला त ओकर लाभ त सब अंशधारक लोग के मिलेला। ओकरा से खाली प्रमोटर के ही चांदी ना होला। ओमे एलआईसी अउर सरकारी बैंकन के म्युच्युअल फंड भी शामिल रहेला।\nराहुल गांधी के ई पता नइखे कि पिछला एक साल में इंडियन आयल कोरपोरेशन लिमिटेड (आईओसी) के शेयर 86 रुपया से 110 रुपया तक पहुंच गइल रहे। एही तरे स्टेट बैंक के शेयर भी 185 रुपया से 420 रुपया हो गइल बा। राहुल गांधी, कांग्रेस आ देश हित में होई कि उ थोड़ा ही सही पर पढ़स-लिखस भी। ऊ लोग सरकार के जन विरोधी नीतियन के कस के विरोध करो, सड़क पर उतरो आ जेल यात्रा भी करो। एगो विपक्षी नेता से ई त अपेक्षित होइबे करेला। पर ऊ त लगातार सरकार के कवनों मंत्री के इस्तीफा मांगत रहेले। उनका कवनों सलाहकार के चाहीं कि उ उनका के समझावे कि उनका चाहला से केहू भी इस्तीफा ना दी। हँ, अगर उ लोग पढ़ के लिख के सरकार के घेरी आ कवनों तर्कसंगत बात करिहें त उनकर सुनल जाई। उनकर देश के जनता के बीच साख भी बनी। फिलहाल त उनके बयान अउर भाषण के पढ़-सुन के निराशा ही होला। डर भी लागेला कि का उ कबो धीर-गंभीर होइहें, हो सकिहें आकि अपना बाल्यावस्था में ही रह के बाल सुलभ विनोद करत रहिहें?\n( लेखक वरिष्ठ संपादक, स्तंभकार अउर पूर्व सांसद हईं। )\nब्रिक्स के कमजोर करत चीन\nHum BhojpuriaJuly 8, 20211min6840\nई साफ बा कि ब्रिक्स जइसन मंच एही खातिर बनले बा ताकि एह में शामिल देश एक-दोसरा के साथे सहयोग करे। ई लोग आपस में जुड़ेला भी एही खातिर काहेकि ये लोग में विभिन्न मसलन पर आपसी सहमति होला, चाहे एकरा खातिर सदिच्छा बनल रहेला। पर कोरोना काल के दौरान देखे में आ रहल बा कि ब्रिक्स देशन के एकमात्र सदस्य चीन अन्य सहयोगी देशन से, खासतौर पर भारत आ ब्राजील के कोरोना से लड़े में कतई साथ नइखे देत। ये दूनू देशन में कोरोना के कारण भारी नुकसान भी हो रहल बा। पिछले साल नवंबर में ब्रिक्स सम्मेलन में चीनी राष्ट्रपति जिनपिंग कहले रहलन कि कोरोना संक्रमण पूरा विश्व में काफी तेजी से फइल रहल बा। कोरोना संक्रमण के इलाज खातिर चीनी कम्पनी अपना रूसी भागीदारन के साथ काम कर रहल बा। ओही जा उ दक्षिण अफ्रीका अउर भारत के साथ सहयोग करे खातिर भी तैयार बा। का चीन के एतना भर कह देहला से काम हो जाई?\nजिनपिंग त ये समय में भी भारत के साथ सीमा पर लड़े के मूड में देखाई देत रहले। एही से उनकर ई कहल कि उनकर देश भारत से सहयोग खातिर तैयार बा समझ से परे बा। उनका अपना देश में उनका दावा के अनुसार कोरोना के संकट खत्म सा हो चुकल बा। उहाँ जिंदगी अब सामान्य हो रहल बा। तब उ पूरा विश्व के या कम से कम ब्रिक्स के सदस्य देशन के ई काहे नइखन बतावत कि कोरोना पर कवना तरे से काबू पावल जा सकेला? का चीन के ई देखाई नइखे देत कि भारत ये समय कवना घोर संकट से गुजर रहल बा? एकरा बावजूद उनका तरफ से भारत के कवनों मदद नइखे मिलत, ई साबित कर रहल बा कि उ ब्रिक्स आंदोलन के मजबूत करे के प्रति गंभीर नइखन। उ ब्रिक्स के एक अन्य सदस्य देश रूस से ही कुछ सीख ले लितन। रूस में बनल वैक्सीन के पहिलका खेप (डेढ़ लाख डोज) भारत पहुंच चुकल रहे। दोसर खेप भी जल्दी ही पहुंच जाई। रशियन डायरेक्ट इनवेस्टमेंट फंड भारत में ये वैक्सीन के उपलब्ध करावे खातिर डॉ रेड्डीज लैबोरेटरीज से हाथ मिलवले बा। स्पूतनिक वी टीका के दुनियाभर के 50 से ज्यादा देश अप्रूवल दे चुकल बा।\nब्रिक्स के संबंध में कहल जाला कि ई उभरत अर्थव्यवस्था के संघ ह। एह में ब्राज़ील, रूस, भारत, चीन और दक्षिण अफ्रीका बा। ब्रिक्स के स्थापना 2009 में भइल रहे। एके 2010 में दक्षिण अफ्रीका में शामिल कइला गइला के वजह से पहिले “ब्रिक” ही कहल जात रहे। रूस के छोड़ के ब्रिक्स के सभी सदस्य विकासशील या नव औद्योगीकृत देश ही बाड़े जेकर अर्थव्यवस्था विश्व भर में आज के दिन सबसे तेजी से बढ़ रहल बा। दुनिया के 40 फीसद से अधिक आबादी ब्रिक्स देशन में ही रहेला। कहे खातिर त ब्रिक्स के सदस्य देश वित्त, व्यापार, स्वास्थ्य, विज्ञान अउर प्रौद्योगिकी, शिक्षा, कृषि, संचार, श्रम आदि मसलन पर परस्पर सहयोग के वादा करत रहल बा। पर चीन भारत के साथ हमेशा दुश्मन जइसन व्यवहार करत रहल बा। ई बात कोरोना काल के समय त अउर शीशा के तरह साफ हो गइल बा।\nकोरोना के दूसरा लहर में अचानक संक्रमण के मामला में बढ़ोतरी से भारत स्वास्थ्य व्यवस्था के मोर्चा पर जूझ रहल बा। ये जानलेवा बीमारी से निपटे खातिर भारत के चीन कतई साथ नइखे देले। हालांकि भारत आजकल भी ओकरा से काफी सामान आयात कर रहल बा। उदाहरण के रूप में भारतीय कम्पनियन के द्वारा चीनी विनिर्माता सब से खरीदे जाये वाली ऑक्सीजन कंसंट्रेटर जइसन कुछ कोविड-19 मेडिकल सप्लाई महंगा हो गइल बा। हांगकांग में भारत के महावाणिज्य दूत प्रियंका चौहान हाल में चीन से मेडिकल सप्लाई के कीमत में बढ़ोतरी रोके खातिर कहले रहली। भारत से ऑक्सीजन कंसंट्रेटर के मांग कुछ ही समय में कई गुना बढ़ गइल बा।\nकेहू माने भा ना माने, पर चीन एक नंबर के घटिया देश बा। चीन के आतंकवाद के मसला पर भी रवैया कभी साफ ना रहल। उ हर मामला पर पाकिस्तान के साथ देत रहल बा। चीन कहले रहे, आतंकवाद सब देशन खातिर एक आम चुनौती बा। पाकिस्तान आतंकवाद के खिलाफ अपना आजादी के लड़ाई में जबरदस्त प्रयास आ बलिदान कइले बा। एकरा खातिर अंतरराष्ट्रीय समुदाय के ओकर सम्मान करे के चाहीं अउर पहचान भी करे के चाहीं। जब समूचा विश्व बिरादरी पाकिस्तान पर आतंकवाद के ले के सख्त कदम उठावे खातिर दबाव बनावेला, तब दुष्ट चीन पाकिस्तान के बेशर्मी से बचावे में लाग जाला।\nबेशक, ब्रिक्स दुनिया से कोरोना से बचाव आ आतंकवाद के खत्म करे के स्तर पर एक लमहर मुहिम चला सकत रहे। पर अभी तक ओकर कदम ये लिहाज से तेज रफ्तार से नइखे बढ़ल। ई दुखद बा कि संसार के एतना महत्वपूर्ण संगठन एह सवालन पर कमजोर हीं रहल। लेकिन, ई कहे के होई कि चीन से लोहा लेवे में आस्ट्रेलिया मर्दानगी देखाके आगे रहल। एही खातिर चीन आस्ट्रेलिया से व्यापारिक समझौतन पर चल रहल सब गतिविधियन पर अनिश्चितकाल खातिर रोक लगा देले बा। बीजिंग आस्ट्रेलिया से कोयला, आयरन, गेहूं, वाइन सहित केतने सामान के आयात के भी फिलहाल बंद कर देले बा। सवाल ई बा कि ब्रिक्स के बाकी देश चीन से काहे ना पूछेला कि उ कोरोना काल में अपना सहयोगी देशन के साथ काहे नइखे खड़ा? उ ब्रिक्स के साथी देशन के हित चाहsता कि ना?\nखैर, ई कष्टकारी समय भारत खातिर अब एगो अवसर बन सकsता। भारत खातिर दुनिया के मैन्यूफैक्चरिंग हब बने के अवसर बा। भारत चाहे त चीन के खिलाफ दुनिया भर में फइलल नफरत के इस्तेमाल अपना खातिर एक बड़हन आर्थिक अवसर के रूप में कर सकsता। भारत के ये अवसर के कदापि छोड़े के ना चाहीं। ई संभव होई जब हम दुनिया भर के कंपनियन के अपना इहाँ निवेश खातिर सम्मानपूर्वक बुलायेम। हमनीं के सरकारी विभागन में फैलल भ्रष्टाचार अउर लालफीताशाही खत्म होई। केन्द्र आ राज्य सरकारन के ये दिशा में कठोर फैसला लेवे के होई। कोरोना काल के बाद से चीन में काम करे वाला सैकड़न बहुराष्ट्रीय कम्पनी उहाँ से आपन दुकान बंद कर रहल बा। भारत के ओ कंपनियन के अपना इहाँ बुलावे के चाहीं लेकिन आकर्षक शर्तन पर।\nभारत से आपन दुकान समेटत विदेशी बैंक\nHum BhojpuriaJune 11, 20211min6520\nप्रमुख अमेरिकी बैंक सिटी बैंक के भारत में आपन कारोबार समेटे के फैसला कुछ गंभीर सवाल खड़ा कर रहल बा। आखिरकार काहे विदेशी बैंकन के भारत में पैर उखड़ रहल बाटे? इनका खातिर भारत काहे कठिन स्थान साबित हो रहल बा कारोबार करे के लिहाज से? सिटी बैंक के कहनाम बा कि ग्लोबल स्ट्रैटजी के हिस्सा के रूप में उ भारत में आपन कंज्यूमर बैंकिंग बिजनेस बंद करे जा रहल बा। सिटी बैंक भारत में प्रवेश क के 1985 में कंज्यूमर बैंकिंग बिजनेस शुरू कइलस। अगर पीछे मुड़ के देखीं त पता चलsता कि बैंक ऑफ अमेरिका 1998 में, एएनजे ग्रिंडलेज बैंक 2000 में, एबीएन ऑमरो बैंक 2007 में, ड्यूश बैंक 2011 में, आईएनजी 2014 तथा ओबीएस ने 2015 में आपन भारत के कारोबार के या त कम कइलस या बंद कर दिहलस। एचएसबीसी 2016 में आपन कामकाज बंद त ना कइलस लेकिन अपना शाखा सबके तादाद बहुत ही कम कर दिहलस ।\nविदेशी बैंकन के साथ सबसे बड़ समस्या ई रहेला कि इ सिर्फ मुंबई, दिल्ली, बैंगलुरू, कोलकता, चैन्नई जइसन महानगरन अउर अहमदाबाद, गुरुग्राम, चंडीगढ़, इंदौर जइसन बड़ नगरन अउर शहरन में ही कार्यरत रह के ही अपना खातिर मोट मुनाफा के उम्मीद करे ले। ई गिनती भर के शाखा ही खोले ले। ई सोचे ले कि एटीएम खोले भर से बात बन जाई। ये एटीएम के शाखा के विकल्प के रूप में देखे ले। ई सोच बिल्कुल सही नइखे। इनका समझ ही ना आवे कि आम हिन्दुस्तानी के बैंक में जाके बैंक कर्मी से आपन पास बुक या एफडी पॉलिसी के अपडेट करवावे में ही आनंद मिलेला। उहाँ पर उनका बैंक के नया स्कीमन के बारे में भी पता चलेsला।\nबैंकिग सेक्टर के जानकार लोग जान रहल बा कि जवन बैंक जेतना नया शाखा खोलेले उ ओतने हीं जनता के बीच में या कहीं कि अपना ग्राहकन के पास पहुंच जाले। स्टेट बैंक आ एचडीएफसी बैंक के राजधानी के व्यावसायिक हब कनॉट प्लेस इलाके में ही लगभग 10-10 शाखा कार्यरत बा। एही तरे से कई प्रमुख भारतीय बैंक भारत के छोट-छोट शहरन, कस्बा अउर गांवन तक में फइलल बा। एचडीएफसी, कोटक महेंद्रा बैंक, आईसीआईसाई बैंक त प्राइवेट बैंक ह। फिर भी इनका पता बा कि ई सब ओही स्थिति में आगे जाई जब भारत के सभी हिस्सन में आपन शाखा या एटीएम खोली। ई सब एही दिशा में आगे बढ़ रहल बाड़े।\nरउआ बता दीं कि का कवनों विदेशी बैंक बिहार के किसान के ट्रेक्टर खरीदे या आंध्र प्रदेश के युवा उद्यमी के अपना कारोबार चालू करे खातिर लोन दिहलस ? का केहू के इयाद बा कि एएनजे ग्रिंडलेज बैंक, एबीएन ऑमरो बैंक, ड्यूश बैंक, आईएनजी चाहे आरबीएस कभी झारखंड के ग्रामीण इलाकन, छतीसगढ़ के नक्सल प्रभावित इलाकन या फिर उड़ीसा के सुदूर इलाकन में आपन कवनों शाखा खोलले होखे ? अगर ना खोललस त काहे ना खोललस ? का इनका खातिर भारत के मतलब सिर्फ कुछ एक गिनती भर के शहर बा। ई त कवनों बात ना भइल। इनका भारत में आपन कारोबार करे के अधिकार बा। इनका इहो भी अधिकार बा कि इ भारत में कारोबार करके मुनाफा भी कमास। आखिर ई लोग निवेश भी करबे होला। लेकिन ए लोग के सिर्फ अउर सिर्फ मुनाफा के लेके ना सोचें के चाहीं। साँच बात इ बा कि ई विदेशी बैंक त मोट जेब वाले लोग खातिर आपन आकर्षक सेवा लेके आवेलन। इनकर टारगेट उ ग्राहक पढ़ल लिखल आधुनिक नौजवान भी होले जवन मोटी सैलरी पर नौकरी करेले। सिटी बैंक कंज्यूमर बैंकिंग बिजनेस में क्रेडिट कार्ड्स, रीटेल बैंकिंग, होम लोन जइसन सेवा देत रहलन। ये समय भारत में सिटी बैंक के 35 शाखा बा। गौर करीं कि सिर्फ 35 शाखा के साथ चल रहल “सिटी बैंक” के वित्त वर्ष 2019-20 में 4,912 करोड़ रुपया कर शुद्ध लाभ भइल रहे जवन एकरा पूर्व के वित्त वर्ष में 4,185 करोड़ रुपया रहे।\nभारत में भारतीय रिजर्व बैंक सर्वोच्च बैंकिंग नियामक अथॉरिटी बा। आरबीआई देश में बैंकिंग व्यवस्था खातिर नियम बनावेला अउर देश के मौद्रिक नीति के बारे में फैसला लेला। भारत के बैंकिंग क्षेत्र में पांच तरह के बैंक काम करेला। ई निजी क्षेत्र के बैंक, सार्वजनिक क्षेत्र के बैंक, विदेशी बैंक, ग्रामीण बैंक आ कोऑपरेटिव बैंक के रूप में जानल जाला। अगर बात प्राइवेट क्षेत्र के बैंकन से शुरू करीं त हमार प्रमुख प्राइवेट बैंक बा; एचडीएफसी बैंक, आईसीआईसीआई बैंक, इंडसइंड बैंक अउर एक्सिस बैंक आदि। सार्वजनिक क्षेत्र के बैंक ओकरा के कहल जाला जेमे मेजोरिटी हिस्सेदारी (51%) सरकार के पास होला। एमे पंजाब नेशनल बैंक, भारतीय स्टेट बैंक आ सेंट्रल बैंक ऑफ़ इंडिया आदि आवेला। अब बात करतानी विदेशी बैंकन के। भारत खातिर विदेशी बैंक दो प्रकार के होला। पहिले, उ बैंक जवन भारत में आपन ब्रांच खोलेला आ दोसर उ बैंक जवन भारत में अपना प्रतिनिधि बैंकन के शाखा के माध्यम से बिज़नेस करेला। ये बैंकन में स्टैंडर्ड चार्टर्ड बैंक, अमेरिकन एक्सप्रेस अउर सिटी बैंक आदि आवेला। एकरा अलावा, भारत में विभिन्न ग्रामीण बैंक अउर कोपरेटिव बैंक भी सक्रिय बा। इनके ग्राहक संख्या भी लाखन में बा।\nएक बिन्दु पर साफ राय रखे के जरूरत बा कि ओ सार्वजनिक क्षेत्र के बैंकन में कामकाज के स्तर के बहुत बेहतर करे के जरूरत बा जेकरा के हम सार्वजनिक क्षेत्र के बैंक कहीं ने। इनका स्थिति से त सारा देश वाकिफ बा। बैंकिंग अपने आप में आम जनता से जुड़ल सेवा के क्षेत्र ह। ई सेवा क्षेत्र में ही आवेला। इहाँ पर त उहे बैंक आगे जाई जवन अपना ग्राहकन के बेहतर सुविधा दी, जेकर अधिक से अधिक शाखा होई। ओकर अफसर आ बाकी स्टाफ अपना ग्राहकन के हित के ध्यान राखी। कुछ सार्वजनिक क्षेत्र के बैंक त एही खातिर ही जनता के बीच जमल बा, काहे कि उनका भारत सरकार से भी मोटा बिजनेस मिल जाला। अगर सरकार उनका के अपने रहमो करम पर छोड़ दे त ई लोग पानी भी ना मागीं। भारत के बाजार अपने आप में अनंत सागर के तरह बा। एमे सबका खातिर काम करे के जगह बनावे अउर कमाये के पर्याप्त अवसर बा। पर भारत के बाजार में उहे बैंक टिकी जवन ग्राहकन के बेहतर सुविधा दी अउर जिनकर उपस्थिति महानगरन से ले के गांव-कस्बन तक में होई।\nमाओवादिन के होखे समूल नाश\nHum BhojpuriaJune 1, 20211min6440\nछत्तीसगढ़ में माओवादियन के दानवी कृत्य के कारण सारा देश के गुस्सा वाजिब ही बा। माओवादियन के साथ मुठभेड़ में सुरक्षा बल के 22 जवान शहीद हो गइलन। मुठभेड़ स्थल पर पड़ल जवानन के शव के देखके हरेक हिन्दुस्तानी के कलेजा फाटल जात रहे। पिछला कुछ साल में छत्तीसगढ़ में ई माओवादियन के सबसे बड़ा हमला मानल जा रहा बा। माओवादी सब जे तरह के क्रूरता दिखलवले बा उ दिल दहला देवे वाली राक्षसी अउर पाशविक कृत्य बा। माओवादियन के ई दुस्साहसपूर्ण लोकतंत्र विरोधी कार्रवाई पूरा देश खातिर एक गंभीर चुनौती बा। ई देश पूर्व के दशकन में पंजाब, असम आ पूर्वोत्तर भारत में भी हिंसक पृथकतावादी आंदोलनन के देखले बा आ सफलतापूर्वक कुचलले भी बा। पर ये आतंकवादियन आ गैंगस्टर अपराधियन से भी खतरनाक माओवादियन के काहे नष्ट नइखे कर पा रहल? का देश शासन के संकल्प में कवनों स्तर पर कवनों कमी बा? ई बात पहिले सही भी हो पर आज के दिन त कतई सही ना मानल जाई।\nएतना जरूर बा कि माओवादियन के ताजा कार्रवाई के बाद सुरक्षा एजेंसियन के एक बार अपना रणनीति पर फेर से विचार करहीं के होई। ये तरह के रणनीति बनावे के होई जेसे कि माओवादिन के पूरी तरह कुचलल जा सके। रणनीति अइसन बने कि ओ सब के जल्दी से जल्दी खत्म कइल जा सके। बहरहाल, लागत त इहे बा कि अब छतीसगढ़ चाहे कवनों अन्य राज्य में माओवादी लोग बाँची ना। प्रधानमंत्री नरेन्द्र मोदी कह चुकल बाड़े कि शहीद जवानन के मौत के बदला लिहल जाई। गृह मंत्री अमित शाह भी इहे बात दुहरवले बाड़े। माओवादी लोग बताओ कि ई उनका कौना किताब में लिखल बा कि बेगुनाह जवानन के डायनामाइट से उड़ा दिहल जाए? अगर इहे उनका मार्क्सवाद के भाषा बा त हमार सेना अउर अर्धसैनिक बल उनका ये मार्क्सवाद के पूरी तरह नेस्तनाबूद करे में सक्षम बा। तैयार हो जा लोग अब अपना मौत खातिर।\nमिल रहल जानकारी त चीख-चीख के इहे कह रहल बा कि बीजापुर के हमला सामान्य ना रहे। कहल जा रहल बा कि सुरक्षा बल के पास भी 20 दिन पहले से सूचना रहे, कुख्यात हिड़मा अउर ओकरा टीम के उपस्थिति के लेके। याद करीं 2010 में बस्तर में 76 सीआरपीएफ के जवान शहीद भइल रहलन। रिटायर्ड डीजी राम मोहन द्वारा कइल गइल जांच में पता चलल रहे कि सुरक्षा बल के एक वायरलेस सेट नक्सलियन के पास रहे अउर ओकरे से उनके पास फोर्स के तमाम मूवमेंट के जानकारी मिलत रहे। ओ समय फोर्स के नेतृत्व जवना डीआईजी, सीआरपीएफ के पास रहे, उहे आज ओ इलाका के आईजी भी बतावल जा रहल बाड़े। एतना बड़ा चूक के बावजूद सीआरपीएफ के ओ अफसर के प्रमोशन भइल आ फेर ओही इलाके में बहाली भी। वापस लौटत दल के अंतिम टुकड़ी पर घात लगावल, ई गत 10 साल के 7वीं घटना ह। आखिर ई छापेमारी योजना कइसे बनल? केम्प में बैकअप फोर्स काहे ना तैयार रहे? 24 घंटा तक हमनी के अपना शहीदन के शव आ फंसल जवानन के काहे ना निकाल पवनी सन ? नक्सलियन के पास पहिलहीं से अपने साथियन के शवन के निकाले खातिर ट्रैक्टर भी तैयार रहे। उनका साथे 1200 लोग जमा रहे। लेकिन, ऑपरेशन के हेड के पास एकर खबर तक कइसे ना पहुंचल ? ये सब सवालन के जवाब खोजे के होई।\nअब जरा ओ शख्स के बारे में जान लीं जेकरा नाम से छत्तीसगढ़ के जंगलन में खौफ रहेला, जे अपना के आदिवासियन के मसीहा कहेला। ओकर नाम कमांडर माडवी हिडमा ह। ओकरे अगुवाई में 2010 में भइल रहे दंतेवाड़ा हमला। 2017 के सुकमा हमला के भी उहे देले रहे अंजाम। हाल में उहे इ भयानक खूनी खेल खेललस3अप्रैल के बीजापुर अउर सुकमा जिला के सीमा पर। ओकर 400 खूंखार कैडर जोनागुड़ा पहाड़ी के जंगलन में सीआरपीएफ के सुरक्षा बलन के जवानन पर तीन ओर से घेर के हमला कइलस, जवन ओ नक्सलियन के घेरे खातिर रवाना भइल रहे। हिडमा के उम्र के बारे में केहू के ठीक से पता नइखे। अइसे ओकर उम्र 40 साल के आसपास बतावल जाला। सुकमा अउर बीजापुर के बीच पार्वती गांव में जनमल हिडमा कुछ खास पढ़ल-लिखल भी नइखे। सुरक्षा बलन के अब ये खूनी दरिंदा के मारs हीं के होई। सवाल इ उठता कि हिडमा तक सुरक्षा बल आज तक काहे ना पहुंच पावल। छत्तीसगढ़ पुलिस के एगो सीनियर अफसर एकर वजह बतावेले, ‘बेहद शातिर ह हिडमा। उ अपने आसपास कई घेरा बना रखले बा। सबसे अंदरूनी घेरे में ही करीब 200 कैडर होला। एमे से ज्यादातर त ओकरा बचपन के साथिए बाड़े। ई बाहरी घेरा वालन के भी ओकरा पास फटके ना देला।\nमाओवादियन के यदि लागsता कि उनका साथे कवनों भी स्तर पर कहीं भी अन्याय भइल बा, त उ लोग लोकतांत्रिक तरीका से अहिंसक आंदोलन करके अपना मांगन के मनवा सकेले। सत्याग्रह के रास्ता भी अपना सकेले। एतना त समझ ही लेवे के चाहीं कि अब चूंकि उ लोग लोकतंत्र के रास्ता पर चले के राजी नइखे त उनका कठोर सजा त मिलबे करी जइसे कवनों भी देशद्रोही के मिलेला। का ई लोग भारत के राजसत्ता से लोहा ली? पहिले पैंट पर बेल्ट लगावे के त ठीक से सीख लेव लोग, फिर बात करस। भारत के राजसत्ता के मतलब इनका ठीक से समझहीं के होई। ई लोग नइखे जानत कि तिब्बत के धार्मिक नेता दलाई लामा के दशकन से भारत डंका के चोट पर अपना इहाँ शरण दे रखले बा अउर माओवाद के आका चीन लाल-पीला हो के भी कुछ नइखे कर पा रहल। बस बीच-बीच में कसमसा भर रहल बा। ये राजसत्ता से ई माओवादी का खाक टक्कर लीहें। ई सरेआम लूट, दादागीरी आ हफ्ता वसूली के धंधा करेले। इहे ह इनकर माओवाद। उनके आका के भी मालूम बा कि उ भारत के राजसत्ता से कभी भी लोहा नइखन ले सकत। पर भोला-भाला ग्रामीण सबके अपना जाल में फंसा के उनका के भीड़ के जबरदस्ती आगे क के खूनी खेल खेलत रहल बा लोग।\nमाओवादियन के लेके आज पूरा देश एक राय रख रहल बा। अब ये लोग के समूल नष्ट करहीं के होई। ई देश के दुश्मन आ आस्तीन के सांप हउवन। इनकर जल्दी से जल्दी खात्मा कइल ही देश हित में होई। इनके हिमायतियन के भी ठीक तरह से कसे के होई। हिमायतियन से आशय ओ तथाकथित मानवाधिकारवादियन से बा जे ये माओवादियन के हक में लगातार बोलेले। अंत में एगो सवाल करे के मन कर रहल बा कि का कम्युनिस्ट चीन, रूस या पूंजीवादी अमेरिका या जापान जइसन पूंजीवादी लोकतंत्र में भी गुंडागर्दी करे वाला माओवादी पनप सकेले आ आपन खूनी खेल खेल सकेले ? ना नू ? त फेर भारत में इ कइसे पनप रहल बाड़े। राजनीतिक इच्छा शक्ति के कमी से अबतक ई होत रहल बा। लेकिन, मोदी जी के राज में त इ संभव नइखे दिखत।


केजरीवाल समेत उनुका गोल के अनेके लोग पर मानहानि के मुकदमा करीहें अरुण जेटली – टटका खबर\nDec 20, 2015 अरविन्द केजरीवाल, अरुण जेटली, दिल्ली क्रिकेट एसोशिएशन, मानहानि के मुकदमा\nदेश के बड़हन वकील आ केन्द्र सरकार में वित्‍त मंत्री अरूण जेटली सोमार का दिने दिल्‍ली के मुख्‍यमंत्री अरविंद केजरीवाल, कुमार विश्‍वास, आशुतोष, संजय सिंह, राघव चड्डा अउर दीपक वाजपेयी का खिलाफ मानहानि के मुकदमा दायर करीहें.\nपिछला दिेन अरविन्द केजरीवाल के मुख्य सचिव राजेन्द्र कुमार पर सीबीआई के छापा पड़ला का बाद जनता के धेयान दोसरा तरफ हटावे का मकसद से केजरीवाल आ उनुका गोल के लोग अरुण जेटली पर दिल्ली क्रिकेट एसोशिएशन के अध्यक्ष रहला का दौरान घोटाला करे के बेबुनियाद आरोप लगावे लगलन. एह काम में बिहार से भाजपा सांसद कीर्ति आजादो शामिल हो गइल बाड़न. बाकिर मानहानि के मुकदमा अबहीं कीर्ति आजाद पर होखे के खबर नइखे.\nसबले बड़ बात ई कि दिल्ली सरकार एह मामिला में कुछ करिए ना सके काहे कि दिल्ली क्रिकेट एसोशिएशन कंपनी लाॅ का तहत आवेला.\nडीडीसीए के संयुक्‍त सचिव दिनेश शर्मा के कहना बा कि सगरी अछरंग बिना कवनो आधार के बाड़ी सँ आ डीडीसीए का लगे पाईपाई के हिसाब बा. कहलन कि डीडीसीए का लगे सीबीआई का तरफ से तीन गो नोटिस मिल चुकल बा आ सगरी के जबाब दीहल जात बा.\nइहो याद कइल जरूरी बा कि केजरीवाल नीतिन गडकरिओ का खिलाफ बयानबाजी कइले रहलन आ जब गडकरी उनुका के मानहानि के मुकदमा में लपेट लिहलन त हरदी गुरदी बोलत माफी माँग लिहले रहलन केजरीवाल.\nशेर से लड़े खातिर जगहे जगह सियारन के झुण्ड बनावे के गोहार


(सुमन कुमार सिंह)\nभोजपुरी कवि रामजियावन दास बावला पर प्रस्तुत है सुमन कुमार सिंह का भोजपुरी में दूसरा आलेख\nलोकानुरागी कवि रामजियावन दास बावला\nअब त इहे कहे के परी कि ‘ एगो कवि रहलन!’ हँ ऽऽ अब बावला जी के बारे में इहे कहल जाई।\n1 मई, 2012 के उहाँ के निधन भ गइल।\nमिर्जापुर, उत्तर प्रदेश निवासी रामजियावन दास बावला जी भोजपुरी के वरिष्ठ कवि रहीं। उहाँ के कविताई चर-चरवाही आ श्रद्धा-भक्ति के बीच से हो के पनपल रहे। पढ़ल-लिखल ना रहीं, बाकिर गृहस्थ जीवन आ कृषि संस्कृति के जवन सूझ-बूझ उहाँ के भीतर बसल रहे, उहे पा के उहाँ के कविताई स्नेह लुटावत रहे। उहाँ के जतने लोक के रहीं , ओतने प्रकृति के आ आम आदमी के। उनका कविता गीत के एके संग्रह हो पाइल रहे जवना के नाम रहे ‘गीत लोक’। एह गीत लोक के भूमिका वरिष्ठ साहित्यकार विद्यानिवास मिश्र लिखले रहलन।\nबावला जी एक लेखा से सहज-साधारन भक्ति-भाव के कवि रहलन। उ भक्ति-भाव, जवना में लोक संस्कृति के आदर्श रचल-बसल बा। जहँवा राम माने उठतो राम - सुततो राम होला। जेकरा जपे खातिर ध्यान-जोग के कवनो जरूरत ना परे। बावला जी एही लोक परम्परा में एगो भक्त कवि रहलन। उहाँ के भीतर कोल-भील आ बनवासी समाज के अनुभूति रचल-बसल रहे। उनुका खातिर राम, भगवान से अधिका आम आदिमी के रूप में रहलन। तबे त ‘राम-बनवास’ पर लिखल उनुका रचला में सगरे से धकियावल एगो अइसन अदिमी नजर आ रहल बा जवना के केहु पुछवइया नइखे। जबकी ओही अदिमी से चारो-ओरे अँजोर बा। बावला जी ओह आदमी के पुछनिहार बन के खाड़ होखत नजर आवऽताड़े –\n‘‘कौना रे नगरिया में अँजोरिया नाहीं भावे, बबुआ बोलता ना\nकेई रे दिहले तोहके बनवास, बबुआ बोलतऽना।’’\nबावला जी के कविताई के सरोकार दूर-दूर तक फैलल नइखे लउकत। काँहे कि ओह मे देश -दुनिया के बड़-बड़ बात नइखे लउकत। बाकिर एगो रचनाकार के जवन जमीनी सरोकार होखे के चाहीं ओकरा ले बावला जी एकदम भीतर ले जुड़ल लउकत बाड़े। उनकर अपना गाँव-घर, खेत-खरिहान, डीह-डिहुवार से लेके पंच-सरपंच आ कोर्ट कचहरी के काराधारा आ बदलत मिजाज पर नजर बा। एह सब के एके साथे कइगो भाव में नमन कइले बाड़े –\n‘‘गाँव घर खेत खरिहान के नमन बाटै, नमन सिवान के नमन घूर धार के\nताल खाल नदी नार पोखरा इनार कुल, नमन करीला बाबा डीह-डिहुवार के।\nनाद कोना चरनी दुवार के दलान के भी, नमन कहार के नमन चौकीदार के।\nपंच सरपंच परधान के नमन बाटै, नमन बा टी0 बी0 नमन चित्रहार के।।\nब्लाक के नमन ताक झाँक के नमन बाटै, नमन विकास वाले रोजी रोजगार के।\nसींचपाल, लेखपाल आदि के नमन बाटै, नमन बा बिजुरी के बिल सरकार के।\nफीस के नमन न्यायधीष के नमन बाटै नमन बा डोलीवाले पिछिला कहार के।\nथाने के नमन जेल खाने के नमन बाटै नमन दिवान के नमन थानेदार के।।\n(‘नमन बाटै’ कविता से)\nबावला जी के नमन करे के इ तरीका चकित कर रहल बा। उ ओह हर चीज के नमन कर रहल बाड़े जवना से जिनिगी के कार-बार चलेला। हो सकेला कि एह सबके नमन करे के अलग-अलग भाव होई, बाकिर इ डोलीवाला पिछिला कहार के ह ? कोर्ट चलावे वाला न्यायाधीश, थाना के थानादार, पंचाइत के परधान- इ सभे मिल के देश आ समाज के चला रहल बा। बाकिर एह सबके ढोये वाली डोली में लागल कहारन में जवन सबसे पीछे लागल हाँफ रहल बा, लागता कि बावला जी बोझ से दबल ओह पिछिला आदिमी के ओर इशारा कर रहल बाड़े जवन हमनी के समाज के डोली ढो रहल बा। इहे कवि के खासियत बा। एह राज व्यवस्था के पहचाने के आ एकर पोल खोले के कोशिश कई जगे लउकऽता । उ अपना ‘बात’ कविता में कह रहल बाड़े कि-\n‘‘मीठी-मीठी बतिया में घतिया छिपल बाटै, जतिया क पतिया क होत बा लड़ाई।\nकुल्हियै इनरवा में भंगिया घोराइ गइले मनई से मनई करैला निठुराई।\nदागि-दागि पेटवा चपेटवा सहत जात दिनवा गरीब क न भेंटले - भेंटाई।\nउँचकी अटरिया के ओर सब निरखैला निचवां न ताकैला धँसल जाले खाई।।’’\nएह अनैतिक बदलाव के बात प आपन चिंता सुनवला के बाद एही कविता मे आगे बता रहल बाड़े कि कइसे इ व्यवस्था बदल रहल बिया जवना के कवनो मतलब नइखे!\n‘‘हाथ गोड़ उहै बा कपार देह उहै बाटै अचरज लागैला बदल गई बोलिया।\nगाँव गली घर कुल जइसे के तइसे हो राम जाने कइसे बदल गई टोलिया।\nहवा पानी उहे बा परानी बदलाव मुँहे धीरे-धीरे होत बा उधार कुल पोलिया।\nचान भान धरती अकास कुल उहै बाटै मढ़वा पुरनका बदल गई खोलिया।।’’\nएह सबसे अलगे बावला जी के एगो बड़ खासियत इहो बा कि उनुकर मन जहँवा रमत बा उहँवा उ अपना सांस्कृतिक परिवेश के चित्रकारी करत लउकत बाडे। प्रकृति के सिंगार से झिलमिल उ परिवेश मन मोहऽता । एह चित्रकारी में कवि के किसान मन के ठाट लउकऽता। अपना ‘बात’ कविता में एक जगे रोपनी-डोभनी के चर्चा करत कह ऽ ताड़े कि\n‘‘ मेड़न पै बिछिलै सरकै पग दाबि चलै देहियाँ बल खाला।\nबून परै झमकै बदरी कजरी आँखिया जनु मारत भाला ।\nरोपत धान उतान उठै मुड़ि देखैं त चान बेचारा पराला ।\nबोलत बा रस बात कबौं कुड़कै भउजी देवरा मुसुकाला ।।’’\nइ पढ़ला के बाद हिन्दी के कतने सिंगारिक कवि लोग इयाद आवे लाग ऽ ताड़े। धानके रोपनी शुरू बा। रोपनीहार आ रोपनहारिन के रूप में घरही के लोग लागल-भिड़ल बाड़े. कवि मेड़ पर धीरे-धीर गोड़ दबा के चलत आ तलमलात रोपनहारिन के देख रहल बाडे। एक तरफ करिअई बदरी झमक रहल बिया तऽ दुसरे ओर रोपनहारिन के करिअई आँख भाला अस मन में चुभ रहल बिया। धान रोपत एह रोपनहारिन के अइसन सुघरई बा कि अचानक जे उ आपन मुड़ी उठा के देख लेव त बेचारा चाँद भी भाग चले। रोपनी चल रहल बा आ देवर आ भउजाई हँसत-बोलत एह में भिड़ल बाड़न। इ सँउसे दृश्य किसान जीवन के ओह सभ दुःख तकलीफ प ऽ पर्दा डाल देता जवना में उ कुंहुक रहल बा। सँगोरे-सँवारे आ सिरिज देबे के भाव एह प्रसंग के आपन ताकत बा। बावला जी इहे देखावलो चाहत बानी। बाकि इ कहे मे कवनों हिचक नइखे कि बावला जी के पकड़ सिंगारो प ऽ बड़ा मजबूत बा। इ बात उनका कविता में कई जगे आइल बा।\nसमकालीन भोजपुरी साहित्य के सहारे जब पहिला बेर हम कवि बावला जी के पढ़नी, अबले उहे परिचय इयाद बा। साल बदलत रहे। सभे अपना-अपना नजदिकी के ‘हैपी न्यू इयर’ के कार्ड भेजत रहे। एह बदलत नया साल प कवि रामजीयावन दास बावला के भी नजर रहे। उ अपना तरफ से नया साल के जवन संदेश रचलें , उ भोजपुरिया पाठकन के आज तक इयाद होई।\nहम ओह कविता-संदेश के अपना डायरी में लिख लेले रहीं –\n‘‘ बासल बयार ऋतुराज क सनेस देत, गोरकी चननिया क अँचरा-गुलाल हो\nखेत-खरिहान में सिवान भरी दाना-दाना,चिरईं के पुतवो ना कतहूँ कँगाल हो\nनया-नया भात हो सनेहिया के बात हो, एहि बिधि शुभ-शुभ-शुभ नया साल हो।\nत अइसन सनेही कवि होखे खातिर बहुते तप के जरूरत पड़ेला। तप से तपल कवि रहीं बावला जी। उ बहुत बड़-बड़ ग्रन्थ भा कविता संग्रह ना दे पवले हमनी के। खूबे चर्चो में ना रहलें। बाकिर जवने रचलें उ लोक के हो गइल । अब जब-जब नया साल आई हमनी अस बहुते लोग के इयाद आई उनुकर शुभ संदेश । अपना रचनन के सहारे उ हरदम याद आवत रहिहें।\nद्वारा- डा0 टी0 एन0 चौधरी\nफ्रेंड्स कॉलोनी, कतिरा,\nआरा - भोजपुर\nपिन- 802301 (बिहार)\nसदा 25 जून 2012 को 1:35 pm\nआपका यह प्रयास सराहनीय है ... आभार


बरसात के मौसम में कच्चे घर में कहाँ हम रहें, कहाँ हम रोटी बनाये? - Khabar Lahariya (खबर लहरिया)\nखबर लहरिया विकासआवास बरसात के मौसम में कच्चे घर में कहाँ हम रहें, कहाँ हम रोटी बनाये?\nद्वारा लिखित खबर लहरिया July 18, 2019 71 बार देखा गया\nजिला महोबा ब्लाक जैतपुर गांव सुगिरा के लोगों का आरोप है की हम लोग उनके कच्चे मकान और खपरैल छा के रह रहे हैं 3-4 दिन बारिश में रोटी भी नहीं खा पा रहे हैं क्योंकि जब बारिश होती है तो जगह नहीं रहती चूल्हा रखने की चूल्हा हम बकरी में रखकर अपना रोटी बनाकर खाते हैं और बारिश में बारिश होती है तो कहां बनाएं ऐसे व्यक्तियों के नाम आने के बावजूद भी उनका प्रधानमंत्री आवास नहीं मिला हुआ है वैसे तो योगी मुख्यमंत्री का सपना है कि सब के पक्के मकान बनवाए जाएं पहले प्राथमिकता होगी जिनके रहने के लिए मकान नहीं है पर अगर गांव में हकीकत देखा जाए तो बहुत कम ऐसे देखने को मिलेगा कि जिनके मकान हैं उन्हीं का आवास बन रहा है और जिसके नहीं है उनका नहीं बन रहा है वह परेशान है इस विषय में मैंने2दिन प्रयास भी किया ग्राम प्रधान से बात करने के लिए लेकिन ग्राम प्रधान ना मिलने के कारण ग्राम विकास अधिकारी से जब बात की गई उन्होंने बताया निजाम अली ने की जिनके नाम हैं उन्हीं को आवास दिया जा रहा है और जियो टैग करके और लोगों के नाम भी भरे गए हैं


भोजपुरी कवि रामजियावन दास बावला के निधन – Anjoria\nभोजपुरी कवि रामजियावन दास बावला के निधन\nमई 2, 2012 भोजपुरी कवि, रामजियावन दास बावला\nकाल्हु पहली मई २०१२ के दुपहरिया नब्बे साल के बाबा रामजियावन दास बावला के लमहर बेमारी का बाद निधन हो गइल.\nचकिया चंदौली के भीखमपुर गाँव मे एगो किसान रामदेव विश्वकर्मा का घरे माता सुदेश्वरी देवी के पहली जून १९२२ के जनमल पुत्र राम जियावन के पढ़ाई लिखाई में मन ना लागत रहे आ ऊ चउथा क्लास से आगा ना पढ़ पवलें आ भगवत भजने में मन लगा लिहलें. अपना बड़का बाबूजी रामस्वरूप विश्वकर्मा के संगति में ऊ रामायणिक बन गइले आ रामायण पाठ करे लगले.\nभोजपुरी में कविता रचे आ गावे वाला रामजियावन कब अपना दोस्तन से मिलल नाम “बावला” अपना लिहले कहल ना जा सके. बाकिर बनारस के घाट पर नहाए गइल रामजियावन दास से एगो साधु पूछलसि कि कहवाँ से आइल बाड़े बावला ? आ उनुकर दोस्त तबहिए से उनुका के बावला कहे लगले.\nरामजियावन दास के रामायण प्रेम का चलते आ राम से जुड़ल कविताई का चलते भोजपुरी के तुलसीदास कहल जाए लागल रहुवे. अपना अंतिम समय ले रामजियावन दास बावला अपना माटी, संस्कार आ भाषा से जुड़ल रहलें.\nअपना वाचिक परंपरा का चलते बावला के अधिकतर रचना गाँव जवार के लोकगीतन में समात चलि गइल आ ऊ प्रकाशन आ प्रचार से दूरे रहलें. बाद में स्व॰ विद्यानिवास मिश्रा जी के प्रयास से बावला के गीतन के एगो संकलन “गीतलोक” प्रकाशित भइल रहे.\nबावला के एगो गीत के मुखड़ा “कहवाँ से आवेलऽ कवना ठईयाँ जइबऽ बबुआ बोलत ना, के हो देहलसि तोहके बनवास बबुआ बोलत ना” रउरो सुनले होखब.\nबावला के रचना के कुछ अउर बानगी एहिजा देखीं.\nतोरि के पाताल के आकाश में उछाल देब\nढाल देब पानी-पानी पूरा एक दान में।\nबाहु बल बिधि क बिधान हेर फेर देब\nका करी अकाल जान डाल देब जान में।\nधानी रंग धरती क रंग नाहीं उतरी त\nउतरी कब उतरी सोनहुला सिवान में।\nरूठ जाय अदरा औ बदरा भी रूठ जाय\nभदरा न लगइ देब खेत खलिहान में ।।\nभा फेर गाँव गिराँव के चरचा देखीं.\nएह भोजपुरी प्रेमी के अँजोरिया के श्रद्धांजलि.\nभोजपुरी अनुरागी आचार्य प्रतापादित्य के निधन\n2 thoughts on “भोजपुरी कवि रामजियावन दास बावला के निधन”\nमई 3, 2012 को 4:39 अपराह्न पर\nबहुत दुखी करे वाला बात बा .भगवान इनकर आत्मा के शांति देस .\nमई 2, 2012 को 1:44 अपराह्न पर\nबहुत दुखद खबर.\nभोजपुरी के एगो अउर स्तंभ गिर गइल.


muzaffarpur-hooch-tragedy: Latest muzaffarpur-hooch-tragedy News & Updates, muzaffarpur-hooch-tragedy Photos&Images, muzaffarpur-hooch-tragedy Videos | Navbharat Times\nNawada Hooch Tragedy : जहरीली शराब कांड के बाद जागा नवादा प्रशासन, देखिए कैसे पड़ा अवैध शराब की भठ्ठी पर लाइव छापा\nNawada Hooch Tragedy : जहरीली शराब कांड के बाद जागा नवादा प्रशासन, अवैध शराब की भठ्ठी पर लाइव छापा\nNawada Hooch Tragedy : नवादा जिले में चल रहे अवैध शराब के धंधे का जिम्मेवार सिर्फ एक थानेदार! किस्तों में हो रही छोटी कार्रवाई पर उठे सवाल\nBihar Hooch Tragedy : बेगूसराय के बाद नवादा में जहरीली शराब का कहर!6लोगों की मौत से मचा हड़कंप\nBihar News : भोजपुर में जहरीली शराब से मौत का शक, युवक की संदिग्ध हालात में मौत पर आक्रोश\nBihar News : पटना में जहरीली शराब से मौत? गांव में युवक की संदिग्ध हालात में मिली लाश ने मचाया हड़कंप


angry woman complains to officer over non receipt of old age pension in jharkhand pkj | झारखंड : कहिया पेंशनवा अतई, लागत बा मरला के बाद मिलतई\nangry woman complains to officer over non receipt of old age pension in jharkhand pkj\nझारखंड : कहिया पेंशनवा अतई, लागत बा मरला के बाद मिलतई\nहमरा एको बार पेंशनवा नइखे मिलल. सबके एके साथे नाम लिखाईल रहे. आउ सबके मिले लागल, लेकिन हमरा पेंशनवा नइखे मिलत. लागत बा मरला के बाद पेंशनवा मिलतई. गढ़वा जिला अंतर्गत रंका अनुमंडल पदाधिकारी राम नारायण सिंह के समक्ष यह दुखड़ा सुनाकर कसमार गांव के दिव्यांग बुजुर्ग महिला बिगनी कुंवर रोने लगी.\nUpdated Date Fri, Jan 7, 2022, 5:52 PM IST\nहमरा एको बार पेंशनवा नइखे मिलल. सबके एके साथे नाम लिखाईल रहे. आउ सबके मिले लागल, लेकिन हमरा पेंशनवा नइखे मिलत. लागत बा मरला के बाद पेंशनवा मिलतई. गढ़वा जिला अंतर्गत रंका अनुमंडल पदाधिकारी राम नारायण सिंह के समक्ष यह दुखड़ा सुनाकर कसमार गांव के दिव्यांग बुजुर्ग महिला बिगनी कुंवर रोने लगी. उक्त महिला की व्यथा सुनकर एसडीओ श्री सिंह ने मौके पर उपस्थित बीडीओ पुष्कर सिंह मुंडा से पेंशन के बारे में जानकारी ली.\nइस मौके पर हरहे पंचायत के मुखिया श्रवण प्रसाद कमलापुरी, प्रधान सहायक बिरजू चौधरी, ग्रामीण अजय सिंह, शनिचर परहिया, प्रगास परहिया, लालधारी भुईयां, शिवनाथ भुईयां, कबूतरी देवी, बसमतीया देवी, बुधनी देवी, सुरजी देवी, फेनकी देवी सहित अन्य लोग उपस्थित थे\nPublished Date Fri, Jan 7, 2022, 5:52 PM IST


(सोमार, 14 नवंबर)\nसोमार का दिने थल सेनाध्यक्ष जनरल वी.के. सिंह गया में सैन्य अधिकारियन के प्रशिक्षण अकादमी (ओटीए) के औपचारिक उद्घाटन कइलन.\nस्वर्णिम इतिहास संजोवले सोनपुर मेला पर नयका जमाना के रंग चढ़े लागल बा. अब एह मेला में पशुअन के खरीद बिक्री का अलावा दुकान आ खेल-तमाशा के कार्यक्रम के भरमार हो गइल बा. विदेशियन खातिर ई मेला विशेष आकर्षण के केंद्र बा. अबकी साल मेला में हाथियन के संख्या कम भइल बा त पक्षियन के बाजार गुलजार बा. 2.50 लाख में बिकाए आल हीरा-मोती बैल के जोड़ा आकर्षण के केंद्र में बा. वन संरक्षण अधिनियम लागू भइला से हाथी खरीद-बिक्री पर रोक का चलते अब हाथी “दान में” लिहल दिहल जात बा. कहल जाला कि सोनपुर मेला से मौर्यवंश के संस्थापक चंद्रगुप्त एही मेला से 500 हाथी खरीदके सेल्यूकस के भेंट दिहले रहले. आ एक बेर एही मेला से आखिरी मुगल सम्राट बहादुरशाह जफर एगो सफेद हाथी खरीदले रहले. एक महीना चले वाला एह मेला में एह साल 25 लाख लोग आवे के अंदाज लगावल गइल बा. विदेशी पर्यटकन खातिर 20 गो स्विस कॉटेज बनावल गइल बा.\nपटना गांधी मैदान में चलत ‘राष्ट्रीय पुस्तक मेला’ में पुस्तक प्रेमियन के महात्मा गांधी आ पूर्व राष्ट्रपति ए़ पी़ ज़े अब्दुल कलाम के लिखल किताब ढेरे मोहत बा.\nपटना राजगीर आ बोधगया शहरी इलाका के बिजली उपभोक्ता से प्रीमियम चार्ज लेबे के फैसला बिहार सरकार मजबूरी में कइलस. कहलन मुख्यमंत्री नीतीश कुमार. राज्य में बिजली परियोजना में निवेश खातिर पूंजी के इन्तजाम करे के दोसर कवनो राह नइखे बाचल. प्रीमियम चार्ज का एवज में एह शहरन में चौबीस घंटा बिजली दिहल जाई.\nलौकहा विधानसभा सीट पर उपचुनाव खातिर मिलल सगरी नामांकन पत्र वैध बा. जदयू के सतीश कुमार साह, कांग्रेस के रामसुंदर टरैत, राजद के मुख्तार अहमद, माकपा के सत्यनारायण यादव, सपा के रुपेश कुमार चाँद आ सजदडेमो के तज्ममुल हुसैन समेत चौदह जने मैदान में बाड़न. चुनाव तीस नवम्बर के होखी.\nरोहतास के डेहरी इलाका से दूगो तस्करन के एक किलो हेरोइन का साथे पकड़ल गइल बा. एगो औरंगाबाद के बरवाडीह के मुन्नीलाल सिंह आ दोसरका सिरिस गाँव के मुन्ना राज हवे.\nप्रदेश में नौ से बेसी पशु चिकित्सकन के बहाली प्रक्रिया शुरु कर दिहल गइल बा. बीवीएससी डिग्री धारी आ निबंधित पशु चिकित्सक एह खातिर योग्य होइहें. अबही तीन सौ नब्बे पद पर स्थायी बहाली होई आ बाकी पर संविदा चिकित्सक राखल जइहन.


ध्रुवीय भालू - विकिपीडिया\nसमय बिस्तार: प्लीस्टोसीन-अबतक\nअलास्का, अमेरिका में एगो मादा\nकुछ खतरा में (आइ॰यू॰सी॰एन॰ ३.१)\nऑर्डर (Order): कार्नीवोरा\nजाति (Genus): Ursus\nप्रजाति: U. maritimus\nध्रुवीय भालू के निवास इलाका\nध्रुवीय भालू (अंगरेजी: Polar bear, पोलर बियर; बैज्ञानिक नाँव: Ursus maritimus, उर्सस मैरिटिमस) एक तरह के भालू हवे जे अतिमांसाहारी होला, उज्जर चाहे कुछ पियाराहूँ उज्जर रंग के होला, आ ई आर्कटिक इलाका के मूल जानवर हवे जे आर्कटिक महासागर आ आसपास के जमीनी इलाका सभ ले बिचरण करे लें। ई बहुत बिसाल साइज के जानवर हवे जे सर्वाहारी, मने की मांस आ अन्य दूसरो चीज खाए वाला, कोडियाक भालू के बरोबर साइज के होला। आम जवान नर ध्रुवीय भालू के वजन 350–700 किग्रा (772–1,543 पाउंड) होला, जबकि मादा के वजन लगभग आधा होखे ला।\nध्रुवीय भालू धरती के जमीनी हिस्सा पर पावल जाए वाला सभसे बिसाल मांसाहारी जानवरन में बा आ एकरा टक्कर के दूसर जानवर बस कोडियाक भालुए भर बाटे।\n↑ Ingólfsson, Ólafur; Wiig, Øystein (2009). "Late Pleistocene fossil find in Svalbard: the oldest remains ofapolar bear (Ursus maritimus Phipps, 1744) ever discovered". Polar Research. 28 (3). doi:10.3402/polar.v28i3.6131. ओरिजनल से9October 2016 के पुरालेखित. पहुँचतिथी 13 January 2019.\n↑ "Polar bear, (Ursus maritimus)" (PDF). United States Fish and Wildlife service. पहुँचतिथी9सितंबर 2009. Appearance. The polar bear is the largest member of the bear family, with the exception of Alaska's Kodiak brown bears, which equal polar bears in size.\n↑ Kindersley, Dorling (2001). Animal. New York City: DK Publishing. ISBN 978-0-7894-7764-4.\n↑ "Basic Facts About Polar Bears". Defenders of Wildlife (English में). 24 फरवरी 2012. पहुँचतिथी 13 जून 2019.\nविकिमीडिया कॉमंस पर संबंधित मीडिया पोलर बियर पर मौजूद बा।\nविकिप्रजाति पर संबंधित जानकारी Ursus maritimus पर मौजूद बाटे।\nNational Wildlife Federation's Polar Bear Page (अंगरेजी में)\nARKive — images and movies of the polar bear (Ursus maritimus) (अंगरेजी में)\nBBC Nature: Polar bear news, and video clips from BBC programmes past and present. (अंगरेजी में)\nPhotos, facts, videos from Polar Bears International that funds population, preservation, and DNA studies of the polar bear (अंगरेजी में)\nMap: Here's where the polar bears are vanishing (अंगरेजी में)\nपोलर बियर, वल्डवाइल्डलाइफ (WWF) के वेबसाइट पर। (अंगरेजी में)\nसंकट में ध्रुवीय भालू, बीबीसी (हिंदी में)\nFauna Europaea: 305357\nबी॰एन॰एफ॰: cb12008666z (data)\n"https://bh.wikipedia.org/w/index.php?title=ध्रुवीय_भालू&oldid=713464" से लिहल गइल\nआइ॰यू॰सी॰एन॰ लाल सूची कुछ खतरा में प्रजाति\nलेख जिनहन में अंगरेजी-भाषा के सोर्स बाटे (en)\nलेख जिनहन में हिंदी-भाषा के सोर्स बाटे (hi)\n'प्रजाति' लघुरूप वाला लेख\nएह पन्ना पर आखिरी बेर संपादन 28 मार्च 2022 के 07:30 बजे भइल रहल।


101. बाहुबली एनिमेटेड सीरीज: ट्रेलर\n102. बाहुबली दि लॉस्ट लेजेंड्ज़ के परदे के पीछे


दिल ले गईल ओढनिया वाली | Anjoria's Weblog\nTag Archives: दिल ले गईल ओढनिया वाली\nफिल्म में प्रकाशित किया गया | Tagged दिल ले गईल ओढनिया वाली\t| Leaveareply\nभोजपुरी के नयका सुपरस्टार खेसारीलाल यादव के दिल भोजपुरी के हॉट गर्ल अंजना सिंह ले उड़ल बाड़ी आ खेसारी अब उनुका प्यार में पागल बाड़े. फिल्म ‘दिल ले गईल ओढनिया वाली’ के ई जोड़ी आजुकाल्ह अपना फिल्म ले के खूबे चरचा में बाड़ें.\nबालाजी सिनेविजन प्रा. लि. के बैनर तर प्रसिद्ध वितरक पप्पू भाई, राजेश सिंह आ संजय कनूगा के बनावल एह फिल्म में खेसारीलाल यादव के दिल ओढनिया वाली अंजना ले उड़त बाड़ी आ खेसारी कइसे अपना प्यार में सफल होखत बाड़े इहे एहमें देखावल गइल बा. निर्देशक अरबिंद चौबे हउवें\nफिल्म के कलाकारन में शशि मोहन सिंह, प्रिया कपूर, मनोज टाईगर, आनंद मोहन, प्रिया पाण्डेय, रत्नेश वरनवाल, आशा शर्मा, जसवंत कुमार, बालेश्वर सिंह, जय सिंह आ रजनीश झांजी के प्रमुख भूमिका बा.\nफिल्म जून में रिलीज कइल जाई.\nशशिमोहन सिंह के “दिल ले गईल ओढनिया वाली”\nछत्तीसगढ़ के चर्चित अभिनेता आ एडिशनल एस० पी० शशिमोहन सिंह अब लगातार भोजपुरी फिलिमन के शूटिंग करत बाड़न. उनुका व्यस्तता क आलम ई बा कि छत्तीसगढ़ के निर्माता सुखजीत सिंह “धामी” के फिल्म “गरदा उड़ा देब” के शूटिंग खतम होखते ऊ कई गो दोसरा फिलिमन का शूटिंग में व्यस्त हो गइले. एही कड़ी में शशिमोहन सिंह फिल्म वितरक से निर्माता बनल पप्पू भाई, राजेश सिंह आ संजय कनुगा के फिल्म “दिल ले गईल ओढनिया वाली” में बतौर नायक नजर आवे वाला बाड़न. एहू फिलिम के शूटिंग पूरा हो गइल बा. एह फिल्म के बाकी कलाकारन में खास बाड़े खेसारी लाल यादव, अंजना सिंह, प्रिया कपूर, आनंद मोहन, मनोज टाइगर, रत्नेश बरनवाल, जय सिंह, यशवंत सिंह, बालेश्वर सिंह आ रजनेश झाजी. फिल्म के निर्देशक हउवे अरविन्द चौबे.\nशशिमोहन सिंह कहेले कि कलाकार होखला का चलते ऊ हमेशा अलगा-अलगा भूमिका करल चाहेले. एहीसे ऊ दू साल के छूट्टी ले लिहले बाड़न जेहसे कि ऊ अपना फिलिमन खातिर पूरा ध्यान आ समय दे सकसु. शशिमोहन सिहं के आवे वाली फिलिमन में एलाने जंग, हमरे नावे जिला हिलेला, दिल ले गईल ओढनिया वाली आ गरदा उड़ा देब वगैरह शामिल बाड़ी स.\nकलाकार, फिल्म में प्रकाशित किया गया | Tagged दिल ले गईल ओढनिया वाली, शशिमोहन सिंह\t| Leaveareply